הוועדה לקידום מעמד האישה ולשוויון מגדרי, כנסת 25, פרוטוקול מספר 53, 2024-02-12 00:00

מירב בן ארי: שלום לכולם, בוקר טוב, שלום לכולם, אנחנו פותחים את הדיון של הוועדה לקידום מעמד האישה ולשוויון מגדרי

מירב בן ארי:  אני אחליף את חברת הכנסת פנינה תמנו שאטה היות ויש לה עניין דחוף

מירב בן ארי:  היום ה-12 לפברואר, 2024, ג' באדר א', התשפ"ד

מירב בן ארי:  הנושא - הצעה לדיון מהיר בנושא: התגייסות רשויות המדינה למאבק בטרור הלאומני-מיני בישראל, ברקע הכתבה בעיתון של הניו-יורק טיימס על פשעי מלחמה כלפי נשים באירועי ה-7 באוקטובר, של חברות הכנסת שרן השכל, לימור סון הר מלך, ושלי

מירב בן ארי:       הדיון הזה הוא חלק מרצף דיונים שהוועדה כאן מקיימת, וכל הנושא על הפשעים נגד נשים, שלצערנו, קרו ב-7 לאוקטובר

מירב בן ארי:  רובן של העדויות על המעשים נקברו עם הנשים

מירב בן ארי:  חלק מהנשים כמובן, רובן, שילמו את המחיר

מירב בן ארי:  מספר עדויות קטן מאוד הגיע אל המשטרה, חלקן הקטן מניצולות, הרוב הגיע מתוך המחבלים

מירב בן ארי:      מכיוון שהתחקיר הזה של הניו-יורק טיימס שקראתי אותו מספר פעמים, גם את הכתבת עצמה אני מכירה, ניסיתי גם לעזור להם בעוד לידים וכאלה

מירב בן ארי:  עדיין, מי שקורא את זה נחשף לזעזוע שהוא באמת  לא הגיוני, הוא לא מובן

מירב בן ארי:  יחד עם הזעזוע מגיע גם תסכול רב מהנושא, כי בסוף התסכול הכי גדול שלנו הוא מכך שרוב העדויות הן כמובן נקברו עם הנשים

מירב בן ארי:  אני חייבת להגיד בתור אחת שעוסקת בנושאים של פגיעות מיניות כבר הרבה שנים, עוד מהכנסת העשרים, מה שהכי נורא כאן בעיניי - עשינו כאן בכנסת את קמפיין "me too" ב-2017, 2016

מירב בן ארי:  אורית סוליציאנו, מתי עשינו את הקמפיין פה בכנסת?     

אורית סוליציאנו: ב-2017

מירב בן ארי: אני מספרת לך אורית, כי אנחנו כבר למודות קרבות פה על נושא של פגיעות מיניות

מירב בן ארי:  לא התחלנו אותו היום, בטח לא בעקבות האירועים הקשים

מירב בן ארי:  אבל מה שכן, תמיד זה היה הנושא, וזה היה המוטו כאן

מירב בן ארי:  זאת אומרת, לא היית צריכה לבוא ולהוכיח לנו

מירב בן ארי:  אנחנו יוצאות מנקודת הנחה – שאת הנפגעת והוא הפוגע, כי מה לעשות ב-98% מהמקרים, זה המצב

מירב בן ארי:  ודווקא בנושא הזה של ה-7 באוקטובר, שבו היו עדויות מלוחמים, כוחות ההצלה

מירב בן ארי:  היו דברים שלצערנו שהאישה לא תוכל לדבר, כי לצערנו, היא נרצחה

מירב בן ארי:  דווקא אז ראינו את האטימות שאני חייבת גם להגיד ביושר שאנחנו רואים את השינוי בחודשים האחרונים, כולל הביקור כאן, אבל עוד התבטאות אומללה שהייתה אתמול, גם של הנציגה מהאו"ם

מירב בן ארי:       אני חושבת שהדיון על התחקיר הזה הוא דיון חשוב

מירב בן ארי:  תודה גם ללימור ושרן, כי בסוף, חייבים להעלות את הנושא על סדר-היום הציבורי ולשמוע

מירב בן ארי:  במקביל, אני יודעת, ולא מהיום שכל הנושא של חקירות פליליות ועדויות, הם נושאים שאי-אפשר לדבר עליהם בוועדות הכנסת

מירב בן ארי:  כן הייתי רוצה לשמוע באופן כללי, כי יש פה גם את החברה האזרחית, ויש כאן גם נציגי משרדי ממשלה, שיבואו וקצת ישפכו אור על הטיפול בנושא הזה של טרור מגדרי-לאומני

מירב בן ארי:       חברת הכנסת לימור סון הר מלך

מירב בן ארי:  בבקשה, גברתי

לימור סון הר-מלך: תודה רבה

לימור סון הר-מלך:  ראשית, אני רוצה לומר שבאמת זה דיון שהוא דיון מאוד חשוב

לימור סון הר-מלך:  אני את התופעה הזאת כאשר נאבקתי על החוק שלי של החמרת ענישה מהפגיעות מיניות על רקע לאומני, וישבתי,  וכולם אמרו שהייתי צריכה להיאבק, כי אין תופעה כזאת

לימור סון הר-מלך:  את מה שאני ראיתי ב-7 באוקטובר – האמת, שלא חשבתי שזה יהיה כל כך גרוע, גברתי היושבת-ראש, אבל ידעתי - ידעתי איך הם פועלים

לימור סון הר-מלך:  מאיפה הם פועלים

לימור סון הר-מלך:  מה הכוונות שלהם

לימור סון הר-מלך:  מה הרצונות שלהם

לימור סון הר-מלך:  ושבאמת, ההשפלה הזאת היא חלק מהמהות של הלחימה בנו

לימור סון הר-מלך:  זה חלק מהדבר הזה

לימור סון הר-מלך:  ולכן, כשחוקקנו את החוק הזה, אז אני ראיתי

לימור סון הר-מלך:  ראיתי מי האויב

לימור סון הר-מלך:  ידעתי להבין מה הכוונות שלו

לימור סון הר-מלך:  ידעתי איך הוא פועל

לימור סון הר-מלך:  וידעתי שצריך להילחם בדבר הזה

לימור סון הר-מלך:  אחת האכזבות הקשות הייתה בעולם, באמת, כמו שאמרת, שהכחיש והפנה לנו עורף

לימור סון הר-מלך:  היה לו נוח כשמדובר ביהודיות

לימור סון הר-מלך:  פתאום, אותו עולם נאור שנלחם עבור נשים, ומגן על נשים, אבל כשהיה מדובר באישה שהמוצא שלה הוא יהודי – אז כבר העולם דיבר אחרת

לימור סון הר-מלך:  העולם לא רצה לראות

לימור סון הר-מלך:  היה נוח לו לא לראות

לימור סון הר-מלך:  אני רוצה לומר לעולם הזה, שאותו עולם שבחר לא לראות אצלנו, אותו עולם  - גם עתיד אם הוא לא יידע לשנות ולתקן את הדבר הזה, זה יגיע אליו

לימור סון הר-מלך:  אני רוצה לוודא שגם אותן פגיעות, דרך אגב, אנחנו מדברים עכשיו על אותן פגיעות, על הפגיעות המיניות האלה שנעשות עכשיו, תוך כדי שאנחנו יושבים פה, צריך להבין, זה מתרחש עכשיו

לימור סון הר-מלך:  העבירות האלה קורות עכשיו בנשים החטופות שלנו

לימור סון הר-מלך:  ברגעים האלה ממש, ומול הדבר הזה, באמת, השתיקה הרועמת הנוראית של העולם, היא פשוט זועקת לשמים

לימור סון הר-מלך:       אני מבקשת במהלך הדיון הזה לוודא שהחוק שאנחנו חוקקנו, שאנחנו ראינו את הדברים שאנחנו זיהינו, אנחנו רוצים לוודא שגם אותן עבירות מין שבוצעו ב-7 באוקטובר, וגם אלה שמתרחשות היום, החוק הזה ייתן להן מענה

לימור סון הר-מלך:  וכמו שאז אמרתי, יש את הקומה האיומה של הפגיעה, של אותה מי שעוברת את הפגיעה צריכה להתמודד עם הדבר הזה

לימור סון הר-מלך:  אבל יש עוד קומה

לימור סון הר-מלך:  יש קומה של הפגיעה, רק כי את שייכת לעם היהודי

לימור סון הר-מלך:  וזו קומה של השפלה אחרת

לימור סון הר-מלך:  זו קומה, כמו שנאמר פה על-ידי חברתי, שביחד חוקקנו את החוק הזה

לימור סון הר-מלך:  דרך אגב, ביחד עם יושבת-ראש הוועדה הזאת פנינה, וגם עם חברתי יוליה מלינובסקי, שביחד איתה, שהיא אמרה - "אנסו את האומה שלנו"

לימור סון הר-מלך:  צריך להבין, זה הסיפור

לימור סון הר-מלך:  אנחנו נוודא שבאמת זה לא יוגדר כעבירות טרור, אלא כעבירות טרור על רקע לאומני

לימור סון הר-מלך:  עבירות של פגיעות מיניות שיש בו טרור לאו-מיני

לימור סון הר-מלך:  ולכן, אנחנו נוודא שהדבר הזה גם יחול

לימור סון הר-מלך:  גם אם עכשיו בעת הזאת אנחנו לא יכולים עוד לדבר על החקירות ומה שקורה שם, התפקיד שלנו יהיה לוודא שבאמת, החוק הזה יחול גם על אותם פושעים

לימור סון הר-מלך:  הם יוגדרו גם פושעי טרור, אבל גם לא נשים בצד את העבירות על רקע לאומי, וגם הפגיעות המיניות

לימור סון הר-מלך:  זאת אומרת, אנחנו נרצה שהם יהיו פושעים שנגדיר אותם וגם יוגדרו כפושעי מין שעברו על עבירות מין

לימור סון הר-מלך:  וגם שיהיה פה באמת את שתי הקומות האלה

לימור סון הר-מלך:  תודה רבה

מירב בן ארי: תודה רבה, לחברת הכנסת לימור סון הר מלך

מירב בן ארי:       נתחיל עם המשרד לביטחון הלאומי

מירב בן ארי:  מכיוון שזאת המשטרה בעצם, היא זאת שגבתה את העדויות

מירב בן ארי:  בבקשה

רועי הראל: לפני המשטרה, רועי, מהמשרד לביטחון לאומי

רועי הראל:  אני רוצה למקד את שאלת ההתייחסות

מירב בן ארי: לדעתי, כיוון שאנחנו לא יכולים להיכנס לתוך החקירה עצמה, ועל אחרי יום, ואולי תשפכו קצת אור על העניין של החקירות שנעשות בעקבות אותה פשיעה שהיא גם לאומנית, אבל היא גם מגדרית

מירב בן ארי:  אתם יודעים, אתם יושבים שם

מירב בן ארי:  ראיתי גם שדיברתם גם בשדולות

מירב בן ארי:  כאן הוועדה, והתחקיר הוא בעקבות האירועים של ה-7 באוקטובר, של פגיעות מיניות

מירב בן ארי:  אז אולי תשתפו אותנו

מירב בן ארי:  מה הבעיה לדבר באופן כללי? כבר דיברתם על זה עשרות פעמים

לימור סון הר-מלך: אני רוצה גם לדעת, האם החוק שלנו נמצא לפניכם?     

מירב בן ארי: רק רגע

מירב בן ארי:  אני רוצה להתייחס לנושא לפני החוק

מירב בן ארי:  וזה על התחקיר של הניו-יורק טיימס, שקראתי אותו לפחות שלוש פעמים

מירב בן ארי:  שלחתי אותו לפחות לשש, שבע חברות פרלמנט

מירב בן ארי:  אחת מהן, אורית, את פגשת אותה איתי גם

מירב בן ארי:  שלחתי אותה באופן אישי כדי שיבינו

מירב בן ארי:  עכשיו, תשפכו לנו קצת אור על מה שקורה מבחינת הפשיעה של האלימות המגדרית שאין ספק, זה לא רק המקרה של גל שמוזכר, יש עוד הרבה מקרים אחרים, וחלק מהם כבר דיברתם בטלוויזיה, אז אולי פשוט תגידו לנו איך זה מתקדם

מירב בן ארי:  כאשר אונסים שם אישה, וכורתים לה איברים - יש כאן אלימות מינית פרופר, זה לא רק לרצוח אותה, זה גם להשפיל את הגוף שלה

אורית דנין: אני אורית, אני ראש תחום עבירות מין וחקירת החקירות

אורית דנין:  אני לא אתייחס ל-7 באוקטובר, יש פה נציגת לה"ב

אורית דנין:  אני אתייחס מאז שחוקק החוק ב-30 ליולי

אורית דנין:  באמצע אוגוסט כבר העברנו לכל יחידות השטח מסמך מאוד מפורט שמסביר  מה בעצם החקיקה, מה המטרה שלה

אורית דנין:  הדבר השני - הלכה למעשה, איך בעצם אפשר או צריך כשיש חשד לטרור מיני-לאומני, איזה עבירות לשייך

אורית דנין:  איזה שאלות לשאול

אורית דנין:  זה מה שעשינו כבר ממש באמצע אוגוסט

אורית דנין:  אני יכולה להגיד שגם בהכשרות שאני מעבירה, אני אומרת שיש בעצם את החוק החדש

אורית דנין:  וגם בביקורת שאנחנו עושים ביחידות במקרים שהם רלבנטיים, אנחנו מסתכלים ובודקים האם יש מקום או אין מקום

לימור סון הר-מלך: אורית, אפשר את המסמך הזה?      

אורית דנין: המסמך הזה הוא שלנו, פנימי

אורית דנין:  אני אצטרך לשאול

אורית דנין:  ואם כן, אז בכלל בסדר

לימור סון הר-מלך: תודה

מירב בן ארי: אני שאלתי על מה שקורה אצלכם מבחינת החקירות חוץ מהחוק

מירב בן ארי:  הרי יש בעיה אמיתית של  - - - ראיות פורנזיות

מירב בן ארי:  תגידי לנו איך פותרים את זה

אורית דנין: גברתי לא הבנתי את השאלה

אורית דנין:  סליחה

מירב בן ארי: קראת את התחקיר של הניו-יורק טיימס? אני מניחה שאת צפה בחומר, כפי שאומרים

מירב בן ארי:  מה שאני בעצם חשבתי כשהצטרפתי להצעה לסדר-היום הזו, לדיון המהיר, שיש אירוע ב-7 לאוקטובר, שיש בו נושאים של אלימות מינית

מירב בן ארי:  יש בעיה כי אין ראיות, לפחות ממה שקראתי, חשבתי שאולי תעשו לנו קצת סדר

מירב בן ארי:  וגנר, באה ואמרה – לא רוצה לדעת מה מחבל של הנוח'בה אמר

מירב בן ארי:  אני רוצה לדעת איך בעצם האירוע הזה כשיגיע יום הדיון, איך אתם מטפלים באירוע הזה של עבירות מין? מה, זה כל כך מסובך? הרי מדובר כאן על אלימות מינית

מירב בן ארי:  האם זה פתיר? מה הבעיה, לילך, אני לא מצליחה להבין? במקרה שידעת מה המחבל אמר? רציתי לדעת איך מדינת ישראל תטפל לי באירוע של האלימות הזאת שאנחנו כחברי כנסת והציבור רוצה לדעת

מירב בן ארי:  האם האירוע גמור?       

לילך וגנר: אני ממשרד המשפטים

לילך וגנר:  ראשית, אנחנו בשוק, כי היה אירוע קשה מאוד כמו שעברה החברה הישראלית

לילך וגנר:  האירוע הזה קשה בהרבה מאוד מובנים

לילך וגנר:  משטרת ישראל, פרקליטות המדינה, השב"כ, הצבא, כולם מגויסים לחקור את האירוע הזה כמו שצריך

לילך וגנר:  כל לה"ב חוקרת את אירועי ה-7 באוקטובר, ביחס לחשודים שנמצאים בידינו היום

לילך וגנר:  הנושא הזה נחקר בכל הכלים האפשריים

לילך וגנר:  אין אבן שנשארת הפוכה

לילך וגנר:  כולל ההיבטים שאתם מתייחסים אליהם

לילך וגנר:  מטבע הדברים, לאחר שמדובר בתיקים תלויים ועומדים, בחקירות של אנשים קונקרטיים, אנחנו לא נוכל למסור מידע על התוכן של החקירות האלה

לילך וגנר:  אבל אני יכולה להבטיח לכן כמי שמכירה קצת את האירוע, שאין אבן או דבר שעולה באיזשהו תחקיר, באיזשהו גורם שהוא לא נבדק עד תומו על-ידי משטרת ישראל, גם באספקט של עבירות המין במסגרת ה-7 באוקטובר, או חילול גופות מטעמים מגדריים

לילך וגנר:   פשוט, אני באמת שלחשוף כרגע את הקשיים הראייתיים שבוודאי שיש קשיים ראייתיים מטבע הדברים לאור המורכבות של האירוע

לילך וגנר:  מדובר באירוע שבוצע על-ידי מספר מאוד גבוה של קורבנות, ושהזירות היו במצב של לחימה ימים ממושכים

לילך וגנר:  ברור שכל הדברים האלה יש להם השלכות

מירב בן ארי: את יודעת לפרט כמה קורבנות של עבירות מין היו ב-7 באוקטובר?     

לילך וגנר: אנחנו לא יכולים לפרט

מירב בן ארי: תגידי, כמה שנים אני מכירה אותך? אני ביקשתי עכשיו שתגידי לי מה קורה בחדר חקירות? ביקשתי לדעת באופן כללי

לימור סון הר-מלך: אנחנו רוצים לדעת את ההיקפים

מירב בן ארי: לא

מירב בן ארי:  אני לא רוצה לדעת מספר מסוים

מירב בן ארי:  תקשיבי, אני אפתח עכשיו גוגל, אני אדע

מירב בן ארי:   עזבי את הניו-יורק טיימס, ותאמינו לי, גם הייתי איתם בקשר עוד לפני שיצאה הכתבה

מירב בן ארי:  אני רק שואלת דבר אחד, ואולי אתה תוכל לענות לנו

מירב בן ארי:  האם למדינת ישראל באמת לקראת ההליך המשפטי שאני מקווה שהתקרב מאוד, יש לה איזשהו סטנדינג בנושא של אלימות מגדרית? גם לנו חשוב לדעת

איתמר גלבפיש: אני מפרקליטות המדינה

איתמר גלבפיש:  לגבי השאלה לגבי מספר הקורבנות

איתמר גלבפיש:  העניינים עדיין נחקרים

איתמר גלבפיש:  לא סיימנו את החקירה

איתמר גלבפיש:  אין לנו יכולת, וגם לא יכולים להגיד עכשיו לנו איקס קורבנות, ואיקס מעשים, זה פשוט לא השלב להגיד את הדברים האלה, וכמובן, גם לא יהיה אחראי

איתמר גלבפיש:  אנחנו לא עושים את זה לא בתיק הזה, ולא בתיקים אחרים

מירב בן ארי: מתוך החקירות ומתוך מה שקורה, ומתוך הכתבות, ומתוך התקשורת, ומתוך זה שיושבות שוטרות בשדולות כאן, בכנסים

מירב בן ארי:  האם נוכל לדעת מה ההיקף של התופעה לפחות? אני באמת רוצה לדעת

מירב בן ארי:  יושבות כאן בשדולות ומספרות את כל הסיפורים, כולל כוחות ההצלה

איתמר גלבפיש: לגבי השאלה של השפיטה, אני אזכיר שנערכים דיונים בוועדה חסויה במסגרת ועדה חוקה על כל שאלת העמדה לדין, לא ניכנס לזה כאן

איתמר גלבפיש:  לא ברמה שלי, ודאי לא ברמה שלי, ברמה של דרג מדיני, מקבלי ההחלטות, אנחנו לא ניכנס לאופן העמדה לדין כאן

מירב בן ארי: לא ביקשתי ממך אופן העמדה לדין

מירב בן ארי:  אתם לא מבינים אותי, אתם לא מבינים על מה אני מדברת

מירב בן ארי:       בבקשה, נציג ממשפחות החטופים

שמעון פרס: אני דוד של אבינתן אור,  שנחטף ב-7 באוקטובר

שמעון פרס:  אני האח התאום של ירון, של האבא

שמעון פרס:  אני למעשה מייצג אותו, כי אין לו כוחות להגיע לפורומים האלה

שמעון פרס:  יש לו חולשה פיזית להגיע בכלל למקומות האלה

שמעון פרס:  אבינתן אור נחטף יחד עם נועה ב-7 באוקטובר

שמעון פרס:  היא הייתה על האופנוע והוא היה לידה

שמעון פרס:  קודם כל, חשוב לי להגיד

שמעון פרס:  אני הקשבתי פה לכל מה שנאמר

שמעון פרס:  התחושה האישית שלי שמדובר בפגיעה אישית - בגוף שלי, בגוף של הבת שלי, זאת התחושה שלי

שמעון פרס:  כלומר, זה מביא צמרמורת כי זה היה יכול להיות כל אחד מהמשפחה שלי

שמעון פרס:  אני חושב שמה שחשוב לי להגיד, זה לדבר על הערבות שיש בינינו שדברים כאלה לא יהיו

שמעון פרס:  וזה אומר קודם כל ערבות לגבי החטופים

שמעון פרס:  אמנם מדובר בגבר, אבל יש עוד נשים שנמצאות שם, וגם גברים לא חסינים מפני פגיעות והשפלות גוף

שמעון פרס:  הייתי רוצה, שכל מה שאנחנו נעשה, אתם חברי הכנסת, יהיה מתוך ערבות הדדית

שמעון פרס:  כלומר, כשאנחנו רוצים להחזיר את החטופים ולמנוע את הפגיעה שלהם גם בגוף וגם בנפש, שאנחנו נחשוב על כולנו

שמעון פרס:  נחשוב גם על החטופים

שמעון פרס:  נחשוב גם על החיילים

שמעון פרס:  נחשוב גם על הבנות והנכדים והנכדות שלנו שלא ייפגעו בהמשך, כי הדבר הזה עומד בפתח שלנו לעוד ארבע, חמש שנים, או שנתיים או שנה

שמעון פרס:  כל דבר שאנחנו נעשה, קודם כל שהעסקה מתוך עוצמה שתביא לכך שהחמאס לא יוכל לחזור על המעשים האלה, וגם לא כל מיני גורמים אחרים - אם זה בצפון, אם זה במזרח, לא יוכלו לעשות את המעשים האלה כשהבת שלי והנכדה שלי, והבנות שלכם, והבנים שלכם יילכו בבטחה, ולא יפחדו שפתאום קבוצה תבוא אליהם באיזשהו צעד

שמעון פרס:      ולכן, אני קורא לכם כחברי כנסת, להגיע למצב, או להביא את הממשלה למצב שכל עסקה תיעשה מתוך עוצמה שתשחרר את כל החטופים, ולא תשאיר בידיהם חטופים, ותביא אותם להתחזק באיזשהו מצב של משא ומתן שאז אנחנו לא נקבל את שאר החטופים בחזרה, ולא רק שלא נקבל את שאר החטופים בחזרה - הגוף שלנו יהיה מופקר להמשך בשנה או בשנתיים הבאים

שמעון פרס:  ולכן, מה שקרה היום שאנחנו שמענו על זה - ערבות הדדית של חיילי צה"ל, שהוציאו שני חטופים  מהמקום שלהם, והערבות ההדדית של חיילים שנהרגו היום

שמעון פרס:  הערבות ההדדית הזאת, אני מבקש מכם כחברי כנסת, תעשו את הכול שהמהלכים הבאים יהיו כאלה שיהיו בכוח של ערבות הדדית

שמעון פרס:  כלומר, עסקה שתוציא את כולם ולא תשאיר אחרים מאחור

שמעון פרס:  ועסקה שתביא מתוך עוצמה שתשאיר אותנו מנצחים את החמאס כדי שלא יהיה מצב שנשים וגברים  יהיו מופקרים גם בעתיד שלנו

שמעון פרס:  תודה רבה לכם

שלי טל מירון: תודה רבה

צורית פינקשטיין: אני מ"פורום הגבורה"

צורית פינקשטיין:   הבן שלי נפל בעזה

צורית פינקשטיין:  אגב, אני לא יודעת כמה אפשר לדבר על זה, אבל גם היה מידע מודיעיני על חטופים, על גופות שהם באמת הצליחו להוציא אותן, אבל גם הבן שלי חזר גופה

צורית פינקשטיין:  בנוסף לכל הדברים החשובים שאתם עושים כאן, גם חשוב להילחם, וזה המסר שאני באתי להגיד

צורית פינקשטיין:  חשוב לא להפסיק את הלחימה

צורית פינקשטיין:  וחשוב לדעת שגם בעסקאות שתמיד זה יכלול את הכוח שלנו לחזור לחיים

צורית פינקשטיין:  הילד שלי היה ילד של חיים

צורית פינקשטיין:  הוא השאיר אישה צעירה ותינוקת ללא כל הגנה

צורית פינקשטיין:  הוא עזב אותן והן הצטרכו להתמודד בחיים האלה לבד

צורית פינקשטיין:  אלמנה צעירה ותינוקת

צורית פינקשטיין:  אני מסוסיא

צורית פינקשטיין:  הוא יוצא דובדבן היה ב-551 איש מילואים

צורית פינקשטיין:  אני יודעת שהוא עשה את הדבר הנכון

צורית פינקשטיין:  ונראה לי שאף אחד פה גם בחדר הזה שיודע שזה הדבר הנכון לעשות, לא היה רוצה לשלם את המחיר הסופי והמלא הזה של הילד שלא חוזר הביתה

צורית פינקשטיין:  ובכל זאת, הוא חזר לעשות את זה

צורית פינקשטיין:  והם כולם מוסרים את הנפש שלהם מתוך רצון לחיים, מתוך רצון לשלום, מתוך רצון לאהבה, לא מתוך איזה רצון של אהבה

צורית פינקשטיין:  אנחנו פשוט רוצים לחיות בשלום, שהנשים, שהבנות, שכל אזרח במדינה הזאת יוכל ללכת לישון בשקט, שהילדים יוכלו ללכת לשחק בכיף בצפון ובדרום

צורית פינקשטיין:  ואנחנו כדי להחזיר את כוח ההרתעה שלנו ואת העמידה האיתנה שלנו, כל מיני מעשים כמו הגבורה של החיילים בלילה שהצליחו להוציא את החטופים, זה מחזיר את הצבע ללחיים

צורית פינקשטיין:  זה מחזיר לנו את הכוח

צורית פינקשטיין:  זה מחזיר איזושהי הרתעה גם

צורית פינקשטיין:  כך אנחנו רוצים לראות את הצבא

צורית פינקשטיין:  אנחנו רוצים שגם בעסקאות כל הזמן תראו לנגד עיניכם גם את מי ששילם את המחיר הכבד ביותר כדי שלא נוותר עד הסוף, לא נוותר לרוע הזה ולא נאפשר לו להתקיים, שלא יהיו מעשים נוראיים כאלה ומפלצתיים כמו שאנחנו שומעים כאן

מירב בן ארי: תודה

מירב בן ארי:  צורית

מירב בן ארי:       חברת הכנסת שרן השכל היוזמת

מירב בן ארי:  בבקשה, גברתי

שרן השכל: תודה רבה

שרן השכל:  אני כתבתי כמה דברים

שרן השכל:  אני מתנצלת על האיחור

שרן השכל:  אנחנו פשוט בדיון

שרן השכל:  אני חברת ועדת הכספים, וקבעו את הדיון על זמן הדיון עם שר האוצר בעניין התקציב

שרן השכל:  אני מתנצלת על העיכוב ועל האיחור

שרן השכל:  הדיון הזה הוא קריטי והוא חשוב

שרן השכל:  הוא חשוב כי לאחר הצעת החוק של חברת הכנסת לימור סון הר מלך ושל חברות כנסת נוספות, סליחה, של חברת הכנסת יוליה מלינובסקי בעניין טרור מגדרי, אנחנו חווינו טראומה לאומית, נשית ב-7 באוקטובר

שרן השכל:  כן

שרן השכל:  הטרור מטרתו לזעזע אותנו, להפחיד אותנו, להבעית אותנו, להשפיל, אבל הטרור המגדרי הוא מזעזע כל אישה עד לכל עצם וכל נים בנשמתה

שרן השכל:  אני לא חושבת שיש אישה אחת שלא דיברתי איתה, שלא חוותה סיוטים בלילה ופחד אימה, ונשים רוצות ללמוד להגן על עצמן, ולשמור על עצמן

שרן השכל:  אני חושבת שהדיון הזה צריך לקיים ברוח של ההחלטה של מועצת הביטחון של האו"ם, החלטה 1325, שבעצם קוראת לכל מדינה לנקוט אמצעים מיוחדים כדי להגן על הנשים

שרן השכל:  מי אנחנו כנשים ישראליות, מבינות את ההחלטה הזו, וחייבות ביחד למצוא את הדרכים כדי לנקוט באמצעים מיוחדים כדי להגן עלינו, על נשים, על הקהילות שלנו, על הבנות שלנו

שרן השכל:  הסכסוך האלים הזה, בעצם, הטבח המזעזע הזה ב-7 באוקטובר, הדרך שבה פגעו בנשים, הוא משהו שלא רק נחרט לנו

שרן השכל:  יצא לי לצאת לכמה משלחות, ולשוחח בכמה ערוצים ועם כמה חברות פרלמנט, הוא זעזע לא מעט

שרן השכל:  אני יודעת גם כאלה שהם אנטי-ישראליים, ויש כל מיני קולות כאלה

שרן השכל:  אבל הרבה נשים פרלמנטריות פונות גם בשאלה מה מדינת ישראל עושה עכשיו כדי להגן על הקהילה, על הנשים, כנגד ביצוע אותם פושעים

שרן השכל:  מפה, אני חושבת שאנחנו צריכות ביחד באמת למצוא כמה דרכים כדי לתת פתרונות בשטח

שרן השכל:  לתת את האמצעים לנשים – איך להגן על עצמן, בין אם זה נשיא של נשק

שרן השכל:  אני הייתי לוחמת קרבית במג"ב, מותר לי להוציא רישיון נשק

שרן השכל:  המון נשים שפנו אליי, אמרו – אני רוצה נשק, אני חייבת נשק

שרן השכל:  אני רוצה להרגיש בטוחה כדי להגן על עצמי, והן לא יכולות להוציא

שרן השכל:  זה כבר שמונה שנים, זה לא רק מעכשיו

לימור סון הר-מלך: יש גם נשים שמאוד פוחדות

שרן השכל: גם את ההכשרה

לימור סון הר-מלך: נכון

לימור סון הר-מלך:  זה נותן להן את האפשרות להגן על עצמן

שרן השכל: לחלוטין

שרן השכל:  אני יודעת שקמו כל מיני יוזמות של הגנה עצמית אחרי ה-7 באוקטובר, פרטיות

שרן השכל:  צריך לראות איך אנחנו מתכנסים לתוך דבר כזה כדי לאפשר במתנס"ים, או דברים כאלה בצורה אולי קצת יותר נרחבת

שרן השכל:  כלומר, יש דברים שאנחנו יכולים לעשות כדי לסייע

שרן השכל:  בנוסף לזה, יש לי הצעת חוק שעומדת על הפרק בעניין איסוף מאגר מיוחד

שרן השכל:  אני יודעת שגם לך היה משהו דומה

שרן השכל:  אבל זה באמת סוג של מאגר לאומי שלכל אחד תהיה גישה שמחבר בין המשטרה לבין הצבא לבין השב"כ, כדי שנשים לא הצטרכו עכשיו להיות מטורטרות ממקום למקום, אלא יוכלו לפנות בעצם לגוף אחד כדי לאסוף ממנו מידע, גם תגובות שאני שומעת מארגונים, נשים פוחדות

שרן השכל:  הן פוחדות פחד מוות גם לצאת לדבר, להתחיל לחקור, להתלונן

שרן השכל:  שמישהו יתחיל איתן את הצעד הראשון כדי לעבור את תהליך ההחלמה של מה שהן חוו, עברו, שמעו, ראו ב-7 באוקטובר

שרן השכל:  זה משהו שמדיר שינה מכל אישה ואישה במדינת ישראל

שרן השכל:  אנחנו חייבים למצוא דרכים ביחד כאן בכנסת לאפשר לנשים ביחד להתחיל תהליך של החלמה, של התחזקות לבנות את הביטחון העצמי, ואת האפשרות להגן על עצמן

שרן השכל:  תודה

שמעון פרס: אני חייב להגיד הערה

שמעון פרס:  יש תרבויות שלפגוע בנשים זו הדרך שלהם להשפיל את האומה, ולהשפיל את העם שהם רוצים לפגוע בהם

שמעון פרס:  תיקחו את זה בחשבון

שמעון פרס:  אנחנו מוכרחים לקחת את זה בחשבון

שמעון פרס:  הפגיעה הייתה לא פגיעה של אנשים שפתאום בא להם לפגוע מינית

שמעון פרס:  בא להם להשפיל את העם, והם עושים את זה דרך זה שהם פוגעים בנשים של אותו עם

לימור סון הר-מלך: זה היה הסבר החוק

שרן השכל: פגעו בגברים גם מינית

שרן השכל:  אני שמעתי תיאורים – סליחה על התיאורים הגרפיים

שרן השכל:  אבל גם גברים שנתלו ערומים על עצים וחתכו להם את אברי המין, לא פחות ולא יותר

שרן השכל:  התיאורים הגרפיים שנשים שמעו פה ממגוון עדויות אנחנו מכירים אותם

שרן השכל:  אנחנו כולנו חווים את הטריגרים מהמראות, מהדברים האלה

שרן השכל:  אתה צודק במאה אחוז, זה עניין של השפלה של ממש טרור

שרן השכל:  של הפחדה של אומה שלמה

מירב בן ארי: תודה רבה

מירית בן מיור: אני מטעם המשטרה

מירית בן מיור:  ראש מדור תקשורת של חטיבת הדוברות במשטרה

מירית בן מיור:  דיברו כאן חברותיי מהמשטרה, ובצדק, אמרו שאנחנו בחקירה מתנהלת, ולכן, אנחנו לא יכולים לפרט אודות מספרים, וממש לפרט כאן חומרים מחומרי החקירה

מירית בן מיור:  אבל כן מה שאנחנו יכולים לומר

מירית בן מיור:  בהמשך לדברים שנשמעו פה, אנחנו בחקירה מאוד רגישה, ומין סתם כמו שנאמר כאן על-ידי חברותיי, אנחנו לא יכולים לפרט מספרים, נתונים, אבל אנחנו כן יכולים לדבר על מגמות

מירית בן מיור:  אנחנו כן יכולים לדבר על כך שמה שאנחנו רואים מכלל הראיות שנאספו עד כה

מירית בן מיור:  גם מהחומרים שנגלו לעיני כל העולם בחסות המחבלים עצמם, וגם בעקבות הגעה של כוחות ביטחון, כוחות הצלה, שראו וסיפרו אודות מצבי הגופות

מירית בן מיור:  גם מה שראינו במהלך הזיהוי

מירית בן מיור:  כפי שנאמר פה, מתקפת הטרור הזו הייתה מתקפת טרור מין הסתם לא ספונטנית, מאוד מתוכננת, מאוד ברורה

מירית בן מיור:  וכפי שנאמר כאן על-ידי הדובר שדיבר כאן מולי, חלק מהכלים של הטרוריסטים במלחמה הזו, הם כלים של השפלה, הם כלים של ביזוי מיני

מירית בן מיור:  הם כלים של אלימות מינית, ואת הדברים האלה אנחנו יכולים להגיד בצורה מאוד ברורה עד כה מהחקירה שאנחנו מנהלים, אנחנו שמענו עדויות שמדברות על אלימות מינית

מירית בן מיור:  ראינו גופות שהמצבים שהם הגיעו לשורה לצורך הזיהוי לא השאירו מקום לדמיונות

מירית בן מיור:  אברי מין כרותים, סליחה על הפירוט, אברי מין ירויים

מירית בן מיור:  ראינו ושמענו עדויות גם מאנשים שראו בקיבוצים את מצבי הגופות, וגם בזירת הפסטיבל, כך שהנרטיב הכללי הוא נרטיב שבפרוש משלב פגיעה והשפלה מינית בגברים ובנשים ככלי במלחמה הזו

מירית בן מיור:  זה מה שאנחנו יכולים להגיד בצורה מפורשת

מירב בן ארי: אני מודה לך שבאת

מירב בן ארי:  כל הדברים האלה כבר ידענו, כבר קראתי אותם בעיתון - מה החידוד?     

מירית בן מיור: החידוד הוא שהדברים האלה הם לא רק אמירות כלליות, אלא אמירות שרואים מתוך הראיות הכלליות

מירב בן ארי: תודה שבאת, לא סתם באת מהמקום של התקשורת

מירית בן מיור: לא מהמקום של התקשורת, אלא ממש  מהמקום של ההסברה

מירית בן מיור:  אנחנו עושים את ההסברה הזו גם בארץ וגם בחו"ל

מירב בן ארי: מירית, כל מה שאמרת הכול כבר קראנו

מירב בן ארי:  מה שאני חשבתי, הסטייט אוף מיינד שלי, מכיוון שאת הכתבה הזאת בניו-יורק טיימס, באמת, עשיתי עליה דוקטורט

מירב בן ארי:  ישבתי עם חברות פרלמנט, נסעתי  לשטרסבורג עם הכתבה, תאמיני לי, את הכתבה אני מכירה מלפניי ולפנים

מירב בן ארי:  את הסרטון ראיתי כאן – 47 דקות לא זזתי מהכיסא, רק הסתכלתי כדי שלא אשכח, כי  יש לי אחריות לכל מה שקרה כחברת כנסת בעיקר בנושא של אלימות מינית, כי זה נושא שאני מתעסקת כבר שנים

מירב בן ארי:  מה חסר לי? את באת לדבר עם מגמות זה נכון

מירב בן ארי:  קודם כל, שאלת השאלות - האם מדינת ישראל שהיא לאט, לאט, מתקרבת, מאוד מקווה בצעדי ענק אל כתבי האישום, האם האלימות המגדרית היא תהיה נדבך? זה מאוד מעניין אותי

מירב בן ארי:  לא ביקשתי לדעת מה אמר מחבל הנוח'בה

איתמר גלבפיש: אי אפשר להגיד את זה כל עוד לא הוגש כתב אישום

מירב בן ארי: האם המגמה - המגמה?     

איתמר גלבפיש: אין דבר כזה, כל עוד לא הוגש כתב אישום

מירב בן ארי: זה לא עובד ככה

מירב בן ארי:  אז אני אשמע את זה מהעיתון בעוד שבוע

מירית בן מיור: זו לא חקירה פלילית רגילה

איתמר גלבפיש: עד שהחקירה המשפטית לא מסתיימת, מגיע התיק לפרקליטות - - -      

מירב בן ארי: אבל היא חקירה פלילית רגילה?     

איתמר גלבפיש: במובנים מסוימים, כדי להגיש כתב אישום, אתה צריך ראיות

איתמר גלבפיש:  וכדי שיהיה לבסוף כתב אישום בצורה כזאת או אחרת, התחוללו שם עבירות כאלה ואחרות, לא יכולים להגיד לך בשלב הזה של ניהול החקירה

מירב בן ארי: 	מה שמירית ניסתה אולי לשפוך אור, זה לבוא ולהגיד יש עדויות על אותה אלימות מינית, ואני חשבתי שכאשר מקיימים דיון על הכתבה הזאת, יבואו ויגידו, כן, יש מגמה

מירב בן ארי:  העניין הוא עולה בחקירות, וכן, זה יצורף לכתבי האישום

מירית בן מיור: אי אפשר להגיד את זה עדיין שזה יירד  לכתבי אישום

מירב בן ארי: מה שאת אומרת שבעצם בשלב זה של החקירות שנמשכות  פה בערך מאמצע אוקטובר, עד היום כרגע אין אפילו איזושהי מגמה - - -       

מירית בן מיור: לא אמרנו את זה

מירית בן מיור:  גברתי

מירית בן מיור:  אמרנו שאנחנו עדיין בחקירה שמתנהלת, שהיא חקירה פלילית, אבל היא לא חקירה פלילית רגילה במובן הזה - - -      

מירב בן ארי: לא

מירב בן ארי:  איתמר אמר שזה רגיל מבחינת - - -      

איתמר גלבפיש: לא

איתמר גלבפיש:  במובן שצריך ראיות

מירית בן מיור: רק אגיד משפט אחד, במובן הזה שההיקף של החקירה הוא אחר

מירית בן מיור:  במובן הזה שאיסוף הראיות הוא שונה מחקירה פלילית רגילה, גברתי, כי אנחנו לא בגזירה סטרילית, איסוף הראיות נעשה בזמן מלחמה, מזירות של לחימה, ולכן, מין הסתם, ההיקפים של מספר העצורים הוא גדול מאוד

מירית בן מיור:  מספר הנרצחים הוא עצום

מירית בן מיור:  ולכן, אנחנו עובדים בצוותים שמשולבים של חקירות ושל פרקליטות, וביחד בונים את התמונה הראייתית שצריכה לעמוד בקנה אחד עם מה שמגדיר לנו המשפט הפלילי

מירית בן מיור:  אבל הכתבה של ה"ניו-יורק טיימס" שאנחנו גם מכירים אותה מאוד מקרוב, כי היינו גם שותפים בחלק ממנה, נעשתה כחקירה עצמאית, מאוד מדוקדקת

מירית בן מיור:  ה"ניו-יורק טיימס", לא יפרסם משהו שהוא לא חותם עליו ושם את הראש עליו בצורה מלאה

מירב בן ארי: בבקשה, אורית סוליציאנו

מירב בן ארי:  מנכ"לית ארגון מרכזי הסיוע לנפגעות ולנפגעי תקיפה מינית

אורית סוליציאנו: תודה על הדיון שהוא מאוד חשוב

אורית סוליציאנו:  אני רוצה להגיד משהו שהוא מאוד חשוב לי, ואני אמרתי את זה

אורית סוליציאנו:  מתחילת הדרך עזרתי מאוד לתחקיר של ה"ניו יורק טיימס" בהרבה דברים שיש לנו מקורות מידע במרכזי הסיוע, ואחד הדברים שחשוב לי לומר כאן, שהחקירה כמובן מאוד, מאוד חשובה

אורית סוליציאנו:  אנחנו צריכים להתמודד עם מצב מאוד קשה, כי אני ישבתי אתמול עם הנציגה של האו"ם, ושאלתי אותן איך הן התמודדו במקומות אחרים בעולם שכן באו אנשים ודיברו, כי בישראל כולנו יודעים את המצב

אורית סוליציאנו:  אחת מהתשובות היא שבמקומות כמו יוגוסלביה, קונגו, היו עשרות אלפי נשים, וכאן יש מעט מאוד שורדות שאנחנו לא יודעות כמה, אולי גם אף פעם לא נדע

אורית סוליציאנו:       אחד הדברים שאמרתי גם ל"ניו-יורק טיימס", וחשוב לי שוב לומר את זה, גם לרשויות אכיפת החוק, לכל הגורמים שאנחנו נצטרך להתאזר בסבלנות

אורית סוליציאנו:  כלומר, כולנו רוצים לדעת ולהעמיד לדין את הטרוריסטים האיומים המזוויעים האלה

אורית סוליציאנו:  ואנחנו גם רוצים שהעולם יכיר בזה

אורית סוליציאנו:  אבל אנחנו כארגוני סיוע, חשוב לנו מאוד להעביר את המסר שלא תהיה איזושהי תחושה ציבורית שמי ששרדו את הדבר האיום ונורא, חייבות עכשיו לדבר, כי אני מתארת לעצמי, וכל מי שעוסק בטראומה, כל נשות המקצוע שעוסקות בטראומה, מבינות היטב שהדבר הזה ייקח זמן

אורית סוליציאנו:       עם זאת, וגם אנחנו ארגון שעוסק הרבה מאוד כרגע בהסברה גם בעולם וגם בקרב ראשי מדינות, ויש הרבה מאוד עדויות ומידע על מה שקרה, אני חייבת להגיד עוד דבר, שכל מי שבא במגע עם שורדים כאלה ושורדות כאלה גם גברים וגם נשים, צריך להתייחס ברגישות רבה, וגם צריך להבין שזה ייקח הרבה מאוד זמן

אורית סוליציאנו:  אנחנו כחברה חייבות להיות סבלניות, למרות שכולנו היינו רוצים, מה שאני קוראת את ראיית הזהב שהיום תעמוד מישהי ותספר את הסיפור

אורית סוליציאנו:  חייבים להבין שזה לא יקרה

אורית סוליציאנו:  צריכים להתאזר בסבלנות

לימור סון הר-מלך: וגם צריך לתת מענה ואפשרות לנשים להגן על עצמן

לימור סון הר-מלך:  צריך למצוא פתרונות שיאפשרו לנשים להגן על החיים שלהן, ולהרגיש בטוחות, דברים שכל אישה יש לה את הדברים שיגרמו לה להרגיש בטוחה

אורית סוליציאנו: כן אני חייבת להגיד, שמכיוון שזאת המציאות ושהכול ייקח זמן, יכול להיות שעוד שנה, שנתיים ושלוש, יהיו נשים או בני משפחות שלהן, וכאן זה דיון עם מערכת אכיפת החוק ואין כאן גורמי רווחה ובריאות, שהצטרכו לקבל סיוע וטיפול, והמדינה, אני מקווה מאוד שלא תגיד – עברו את התשעה חודשים שלכן, ו-time is up

אורית סוליציאנו:  אני פונה אל חברת הכנסת לימור סון הר מלך, כאשת מקצוע בתחום שאת היטיב מבינה, חייבים לדאוג שהרשויות השונות ייתנו גם טיפול ארוך טווח, כי הכול ייקח זמן

לימור סון הר-מלך: אני מסכימה איתך לגמרי

לימור סון הר-מלך:  אני אדאג לזה

מירב בן ארי: תודה רבה

מירב בן ארי:  בבקשה, מורן זר

מירב בן ארי:  חברת הכנסת שלי, תחליף אותי כי אני צריכה ללכת לנשיאות

מירב בן ארי:  היא תעשה עבודה מצוינת

מורן זר קצנשטיין: אני מ"בונות אלטרנטיבה", אני רוצה לפנות קודם כל, לחברת הכנסת לימור סון הר מלך

מורן זר קצנשטיין:  את אמרת על זה שאת ניסית להעביר את החוק והתנגדו

מורן זר קצנשטיין:  אז אני הייתי בין אלה שהתנגדו ואני טעיתי

מורן זר קצנשטיין:       (קריאות כל הכבוד מורן)     

לימור סון הר-מלך: אני מאוד מעריכה את זה

לימור סון הר-מלך:  מותר לה להגיד שהיא טעתה

מורן זר קצנשטיין: אני כן רגע אגיד שהרבה מאוד מהדברים שאמרת, אני רואה אותם בצורה אחרת

מורן זר קצנשטיין:  אני מאוד הופתעתי מה-7 באוקטובר

מורן זר קצנשטיין:  אני כן רגע אגיד שאחת הסיבות להתנגדות שלנו הייתה שהענישה על עבירות מין היא מגוחכת, וברגע שאנחנו מתייחסות לאישה כאיזשהו רכוש לאומי, ואם פגעו בכבודה כיהודייה, אז ניתן לה עונש אחד, ואם זו מישהי שחס וחלילה אבא שלה אנס אותה - - -       

לימור סון הר-מלך: דרך אגב, במהלך חקיקת החוק - - -      

מירב בן ארי: הוא עבר הרבה שינויים

מירב בן ארי:  אם אנחנו תמכנו בו, הוא עבר הרבה שינויים

שרון ניר: לא הבחין בין פוגע על בסיס - - -      

מירב בן ארי: וגם על נטייה מינית

שרון ניר: וגם בזהותו של הפוגע

שרון ניר:  לא משנה אם זה טרור מצד אחד, או מצד אחר

מירב בן ארי: החוק הזה היה לו יחס גרוע

מירב בן ארי:  בסוף, כשמסבירים את החוק מסבירים – קודם כל, זה על בסיס נטייה מינית

מירב בן ארי:  זה אומר שגם אדם שהוא להט"ב גם החוק מגיע אליו

מירב בן ארי:  דבר שני, החוק עיוור צבעים, זה לא משנה, יהודי, ערבי

מירב בן ארי:  ובסוף, אם בנוסף לפגיעה המינית, יש גם עניין לאומני - בוודאי שזה חוק חמור

מירב בן ארי:  לא סתם התנגדת

מירב בן ארי:  קודם כל, אני מכירה אותך, ואת עושה עבודה למען נשים שהרבה נשים יכולות פה ללמוד ממך

מירב בן ארי:  אנחנו מסתמכים על חצי מהדברים, אבל בואי, יש לך גם עוד הרבה במה להתגאות במה שאת עושה

לימור סון הר-מלך: הם התנגדו על החמרת ענישה

לימור סון הר-מלך:        סליחה, לילך, את ישבת ואמרת שאין תופעה כזאת

לימור סון הר-מלך:  בבקשה

מירב בן ארי: לימור, עזבי, זה מאחורינו

לימור סון הר-מלך: לא

לימור סון הר-מלך:  לא מאחורינו

שרון ניר: מה שחשוב שה-7 באוקטובר גרם להתפכחות של כולנו

שרון ניר:  זה הכי חשוב

מירב בן ארי: מורן בזכות דיבור

לילך וגנר: היה לה יחס מעולה

מירב בן ארי: לילך, את תדברי בזמן שלך

מורן זר קצנשטיין: חלוקת הנשקים

מורן זר קצנשטיין:  קודם כל, לנשים באינסטינקט שלהן אין אינסטינקט של שליפת נשק

לימור סון הר-מלך: אני חייבת להגיד לך, ביחס למה שאמרת עכשיו

לימור סון הר-מלך:  כשאני הלכתי להוציא נשק, הגיעו לפניי כמה וכמה חברי כנסת שבוע לפני כן שבאו גברים להוציא נשק, ואמר לי מי שבעצם אחראי שבעצם מנהל את המקום שם, אמר לי - תדעי לך, שאם יש אירוע – אני מעדיף שאת תהיי שם

לימור סון הר-מלך:  כלומר, היכולת שלך להגיב הייתה מדויקת יותר

מירב בן ארי: סליחה

מירב בן ארי:  אני ממש מבקשת

מירב בן ארי:  הזמן קצר, ויש המון דוברות

מירב בן ארי:  אי אפשר שלכל דוברת חברת כנסת תעיר לה, אתן יכולות להעיר, זה בסדר

מירב בן ארי:  תנו לה לסיים לדבר, הערתם, תנו לה לסיים לדבר

מורן זר קצנשטיין: כשהיה את הנושא של חלוקת נשקים, אנחנו לא מתנגדות לחלוקת נשקים, גם אם זו הבנה שיכול להיות שירדה עליי ב-7 באוקטובר ההבנה, והדחיפות

מורן זר קצנשטיין:  אחד הדברים שכן דיברנו עליהם, זה לייצר איזשהו סף

מורן זר קצנשטיין:  מה ביקשנו? ביקשנו שיבדקו עם המשרד, למשל, משרד הרווחה, האם האיש מוכר לרווחה

מורן זר קצנשטיין:  אז במקום זה מה עשו? אמרו לנשים, אם אתן מתנגדות, אם אתן חוששות, תיגשו

מורן זר קצנשטיין:  ניגשו 16 נשים

מורן זר קצנשטיין:  זה לא פתרון אמיתי

לימור סון הר-מלך: לא

לימור סון הר-מלך:  זה כאילו להגיד נתונים שהם לא נכונים

לימור סון הר-מלך:  אתן בונות כמו אז תיאוריות על נתונים שאינם נכונים ואינם מדויקים

מורן זר קצנשטיין: חלוקת נשקים צריכה להיעשות בצורה אחראית בסנכרון - - -      

לימור סון הר-מלך: זה שיש בעיה - - -      

שרון ניר: אנחנו סוטים מהדיון

שרון ניר:  סליחה

מירב בן ארי: מורן

מירב בן ארי:  בבקשה

מירב בן ארי:  לסכם

מורן זר קצנשטיין: לפני חודש וחצי עשינו הפגנות בכל העולם, בלונדון, בפריז

מורן זר קצנשטיין:  היינו באו"ם

מורן זר קצנשטיין:  היינו בפגישות בבית הלבן, בקונגרס, בסנאט

מורן זר קצנשטיין:  דרך אגב, בבית הלבן, אחת הבקשות שהייתה מהיועצת האישית של ביידן, שהיא ביקשה מאיתנו לחלוק איתה מידע

מורן זר קצנשטיין:  אני ישבתי שם ואמרתי לה: את צריכה שאנחנו נחלוק איתך מידע? אז אני פונה אליכם, נציגי המשטרה שאני מבקשת שתצרו קשר

מורן זר קצנשטיין:  נשמח לחבר אתכם

מורן זר קצנשטיין:  ושיהיה איזשהו זרם של העברת מידע בין הבית הלבן לבין ממשלת ישראל, כי ממה שהבנתי בין השורות, המידע הזה לא עובר

מורן זר קצנשטיין:  הם עד היום פונים אלינו גם חברי קונגרס שאנחנו נגיע לדיונים, ואין עניין להגיע לדיונים בוושינגטון, בקונגרס

מורן זר קצנשטיין:  מי שרוצה פה מחברות הממשלה, חברות הכנסת, לנסוע לדיונים האלה, זה נראה לי יהיה משמעותי ויש לזה מקום

מורן זר קצנשטיין:       אני מסכמת

מורן זר קצנשטיין:  אנחנו פה נרתמנו גם לנשים במדינת ישראל, וגם למאמצי ההסברה וכל מה שאנחנו יכולות לעשות כדי שיכירו בפשעי חמאס

מורן זר קצנשטיין:  זה הוריד אסימונים לכולנו

מורן זר קצנשטיין:  ואני חושבת שאם אנחנו נחזק את השיתוף פעולה פה בינינו, אנחנו צריכות לעבוד יותר ביחד

מורן זר קצנשטיין:  תודה

מורן זר קצנשטיין:  [     תודה רבה

מורן זר קצנשטיין:  עינת, ממטה החטופים

מורן זר קצנשטיין:  חברת הכנסת שלי, תנהל את הדיון במקומי

מורן זר קצנשטיין:  בבקשה

עינת: אני עינת

עינת:   תודה שנתתם לי

עינת:  אני אנסה באמת לעשות את זה קצר

עינת:  נכנסתי פה לוועדה הזאת עם תמונה של ארבל יהוד, חברה שלי

עינת:  היא נחטפה מהבית שלה

עינת:  אני מקיבוץ נירים

עינת:  הרבה חברים וחברות שלי גם נרצחו, וגם נהרגו בקרב

עינת:  וגם נחטפו לעזה ב-7 לאוקטובר

עינת:  אני פה עם תמונה של ארבל, חברה שלי מניר עוז שנחטפה ביחד עם הבן זוג שלה, ויחד עם אח שלה

עינת:  הוועדה הזאת באמת עוסקת בדברים שהם באמת יקרים לליבי

עינת:  אני חושבת שדיברו רבות על החשש הגדול והממשי לנשים בשבי במה שהן עוברות, וחלילה באיזה מצב הן עלולות לחזור

עינת:  אני אגיד בנוסף, שבעלי הוא סמג"ד במילואים

עינת:  אח שלי הוא לוחם מילואים ביחידה מיוחדת של התותחנים

עינת:  אמא שלי היא משפחה שכולה של חיל האוויר, אח שלה היה טייס

עינת:  נוצר פה איזשהו דיון מאוד קשה בשבועות האחרונים שמנסה לייצר מצב שזה מטה המשפחות נגד צה"ל, או נגד פורומים כאלה ואחרים

עינת:  חשוב לי להגיד, שאנחנו בעד הצבא

עינת:  אנחנו בעצם הצבא

עינת:  אנחנו חלק ממנו

עינת:  אנחנו דורות על דורות שהם חלק מהצבא

עינת:  והם הקימו יישובים בחבל הארץ הזאת, כי הם מאמינים במדינת ישראל, וחשובה להם מדינת ישראל

עינת:       כמובן, שחשוב לנו מיטוט חמאס, כי אנחנו אלה שנצטרך לחזור לגור שם, ולעבד את האדמות שלנו שנמצאות ממש עד המטר האחרון

עינת:  יחד עם זאת, בשם החשש המאוד גדול, במיוחד לנשים בשבי, ומה שהן עוברות שם, אני חושבת שאף אחת מאיתנו לא יכולה לעצום את העיניים ולדמיין שזו הייתה היא או זו הייתה הבת שלה, או אימא שלה

עינת:  הדבר הדחוף והבהול ביותר, זה החזרת החטופות והחטופים

עינת:  לאחר מכן, אני סומכת על בעלי

עינת:  אני סומכת על אח שלי

עינת:  אני סומכת על כל החברים שלהם שיעשו מה שצריך כדי למוטט את חמאס, כדי להחזיר את הביטחון לכל החברים שלי שגרים בעוטף

עינת:  לכל מדינת ישראל

עינת:  אנחנו תומכים בכל פעולה צבאית שתיעשה לאחר מכן שוב, כי אנחנו לא רק שנגד הצבא, אנחנו הצבא, הסבים שלי

עינת:  החברים שלי והדודים שלי, וכל מי שאני מכירה

עינת:  הדבר בהול והדחוף ביותר, זה החזרת החטופים בחיים

עינת:  החזרת הנשים במצב שבו נוכל לטפל בהן

עינת:  תודה רבה

שלי טל מירון: תודה רבה

שלי טל מירון:  ההיפך ממתנצלת

שלי טל מירון:  אנחנו סיימנו להתנצל

שלי טל מירון:  אין לנו על מה להתנצל

שלי טל מירון:  אני באה להגיד את הדברים בצורה חדה וברורה

שלי טל מירון:       תודה רבה לך על הדברים האלה

שלי טל מירון:   שלום לכולם, קודם כל, אני רוצה לפתוח בהתנצלות שהגעתי באיחור

שלי טל מירון:  הייתי באמצע ראיון לעיתון צרפתי בנושא הזה

שלי טל מירון:  ולכן, הדיון הספציפי הזה, בוועדה הזאת שהיא חשובה לי עד מאוד, הוא קריטי

שלי טל מירון:  אני עוסקת כל היום, כל הזמן בלדבר את הנושא הזה בעולם, לא רק בתוך מדינת ישראל

שלי טל מירון:  חשוב שנדבר אותו כלפי חוץ כל הזמן, ומעל כל במה

שלי טל מירון:       אז תודה על הזכות לנהל את הדיון החשוב הזה

שלי טל מירון:  אנחנו נמשיך לפי רשימת הדוברים

שלי טל מירון:  נשתדל לקצר, כי יש פה המון דוברים שרוצים לדבר, ואני רוצה לנסות לאפשר לכולם

שלי טל מירון:       בבקשה, מורין אמיתי, מפורום "קהלת"

מורין אמיתי: תודה, לחברת הכנסת השכל, ולימור, שיזמו את הדיון

מורין אמיתי:  אני רוצה לחזור אחורה למה שבעצם קרה פה בין חברת הכנסת בן ארי, ונראה לי המשטרה והפרקליטות

מורין אמיתי:  אולי הייתה איזושהי הבנה, אולי יש איזשהו פער שאנחנו לא יודעים עליו בין מה שקרה בשטח למה שאתם יודעים

מורין אמיתי:       לאור הניסיון הקודם שלי במחקר של הפרוטקשן, חשוב לי מאוד לדבר על המניע לעבירה

מורין אמיתי:  שם למדנו שהכלים הם בעצם כלים כלכליים כי הפשע משתלם מבחינה כלכלית, וברגע שאתה הופך את העבירה לפחות משתלמת לסוחט, אז אתה יכול לצמצם את העבירה

מורין אמיתי:  מה שמדאיג אותי היום, זה שלעומת שאנחנו יודעים את היכולת המוכחת של המשטרה והפרקליטות לטפל בעבירות מין, ואנחנו יודעים ומכירים ביכולת שלכם להרשיע בעבירות טרור, יש לנו כאן אתגר משמעותי

מורין אמיתי:  זה הפעם הראשונה בהיסטוריה של מדינת ישראל שמוסדות החוק נאלצים להתמודד עם עבירות מין בסדר גודל כזה שהן גם עבירות טרור

מורין אמיתי:  אנחנו רואים את זה בתשובות שנמצאות כאן בחדר

מורין אמיתי:  האלם הוא גדול, אנחנו מבינים, יש דיונים, ולכן אנחנו מדברים על זה

מורין אמיתי:  אנחנו מדברים על עבירות מין מחרידות כשהמניע הלאומני הוא מובהק פה, והמשפט הבין-לאומי מכיר בהן ברמה של פשעים, פשעי מלחמה, פשעים נגד האנושות, חלק מרצח עם שהתרחש פה ב-7 באוקטובר

מורין אמיתי:  ולכן, חשוב לדבר על המדיניות שמנהלים

מורין אמיתי:  המסגור פה הוא קריטי, מהסיבה הפשוטה שאם אנחנו נסתכל על הפשעים האלה בפריזמה הצרה והמוכרת לנו רק בפרספקטיבה של עבירות מין באמצעי האכיפה הרגילים לנושא, אנחנו עלולים לפספס את האירוע

מורין אמיתי:  אנחנו עלולים ליצור מצב שבו טרור לאומני, מיני, הופך למשתלם, כמו שעשינו עם הפרוטקשן כאן

מורין אמיתי:  אנחנו לא נהפוך את זה לשלל מלחמה

מורין אמיתי:  נשים לא יהיו פה שלל מלחמה – זה פשע מלחמה

מורין אמיתי:       בהתייחס ל-7 באוקטובר, זה לא עבירות מין בצד מניע לאומני

מורין אמיתי:  זה עבירות מין שהן פשע לאומני

מורין אמיתי:  חשוב מאוד שכל המחוקקות כאן היום יוודאו שההליך ממוסגר נכון

מורין אמיתי:  האם החקירות מוכוונות בהתאם? האם גורמי האכיפה מוכוונים לוודא שיש את הפריים הנכון לאיסוף ראיות סביב פשע הטרור הלאומני-מיני

מורין אמיתי:  אנחנו יודעים ומודעים שאיסוף הראיות הוא תהליך מאתגר וקשה לנוכח המציאות הקשה שקורבנות נשרפו, חלקן בחיים, שגופותיהן הושחתו, ולכן אנחנו רוצים לוודא מולכם שהראיות הנסיבתיות ייכללו פרשנות, בפרשנות שלהם גם התייחסות לפשעים המיניים כטרור מיני-לאומני, בדגש על חקירות מחבלי הנוח'בה

מורין אמיתי:  המשמעות של זה, שברגע שאנחנו יודעים שמחבלים אמרו בחקירה, ואנחנו כולנו ראינו את זה, שמחבל אמר בחקירה – שלחנו אותנו "ללכלך" נשים יהודיות וילדים יהודים, יש לכך משמעות עצומה עבור הוכחת המניע הלאומני

מורין אמיתי:  עלינו לוודא שכל ראייה כזאת תהיה בידינו בעת העמדה לדין לכשיוחלט על העמדה לדין

לימור סון הר-מלך: החוק שחוקק לפני ה-7 באוקטובר הוא הפלטפורמה לדבר הזה

לימור סון הר-מלך:  ואנחנו צריכים לוודא שהחוק הזה יעמוד לנגד עיניהם, והוא יהיה השיקול המרכזי בתוך המגמות שאנחנו מבקשים שיהיו פה

מורין אמיתי: דבר אחרון, תאמר זאת כל אישה בחדר הזה

מורין אמיתי:  קיימת כיום הכחשה כלל עולמית לאונס שהתרחש ב-7 באוקטובר

מורין אמיתי:  אם מדינת ישראל לא תאסוף את הראיות ותיכשל בהעמדה לדין על פשעי מלחמה שנעשו נגד הנרצחות, השורדות, החטופות – אנחנו מאפשרים ומקלים על המכחישים

שלי טל מירון: תודה רבה

שלי טל מירון:  אני חושבת שלכם כך ממש התכנסה הוועדה הזאת, בזה אנחנו עוסקים

שלי טל מירון:  אני לא חושבת שיש מישהו במדינת ישראל שחושב היום שזה לא קשור להיותן יהודיות, העובדה שהן נאנסו ונרצחו וכו', אנחנו מבינים מה קרה ב-7 לאוקטובר, ואנחנו נעסוק בזה

שלי טל מירון:  אנחנו כולנו מסכימים שצריך לחקור את הדבר כמו שצריך

שלי טל מירון:  אני סומכת על משטרת ישראל שמבינה את האירוע

שלי טל מירון:  ואנחנו כוועדה, זה תפקידנו, לפקח ולוודא שזה מה שקורה

שלי טל מירון:  בשביל זה אנחנו כאן, ונמשיך להיות על הנושא הזה חד-משמעית

שרן השכל: שלי, אני ממש מתנצלת

שרן השכל:  זה דיון שהיה לי ממש חשוב

שרן השכל:  אני פשוט בסקירה עם שר האוצר בכספים על העניין של התקציב

שרן השכל:  אני חייבת לחזור לשם

שרן השכל:  במסקנות חשוב לי העניין של החקירות, של הנשקים לנשים, הגנה עצמית, המסקנות והכול

שרן השכל:  אם תוכלו אחר-כך גם לשתף, נשב על זה אולי אחר-כך כדי לראות איך ממשיכים את זה

שלי טל מירון: 	תודה רבה

שלי טל מירון:  נעבור כעת לעו"ד יפעת שי יוספזון, יושבת-ראש משותפת ועדת זכויות נפגעי עבירה מלשכת עורכי הדין

שלי טל מירון:  בבקשה

יפעת שי יוספזון: תודה רבה, גברתי יושבת-הראש, כפי שאמרתי גם בדיונים קודמים

יפעת שי יוספזון:  לשכת עורכי הדין מצטרפת ותצטרף לכל יוזמה שיכולה לסייע גם בטיפול בקורבנות ה-7 באוקטובר, ובכלל, בעבירות מין

יפעת שי יוספזון:  וגם בראייה עתידית של מה ניתן לעשות כדי – אני לא יודעת אם לומר למנוע או להתמודד עם אירועים כאלה בעתיד

יפעת שי יוספזון:  דובר פה על נושא של הגנה עצמית, רישיונות נשק, הכשרות

יפעת שי יוספזון:  אנחנו כולנו מבינים שנושא הסברה עולמית הוא דבר אחד שהוא מאוד חשוב, אז צריך לתת לו את הדגש בנושא הזה הספציפי

יפעת שי יוספזון:  גם מבחינת חינוך איזה משהו שצריך להיות מדובר במוסדות החינוך באופן מאוד ברור שבהקשר הזה של הטרור המיני

יפעת שי יוספזון:  וגם מבחינת הכשרות, הכשרות של הגנה עצמית וקרב מגע

יפעת שי יוספזון:  היום אנחנו יודעים שזה קיים

יפעת שי יוספזון:  ודאי שצריך להעצים את זה גם מגילאים קטנים וצעירים

יפעת שי יוספזון:      לגבי רישיונות נשק, אני אומר

יפעת שי יוספזון:  גם כמי שהחזיקה נשק, וגם כמי שעוסקת בתחום הזה, אז קודם כל רצוי וחשוב שמי שיש לה יכולת, וכיום, לפי התבחינים יכולה לשאת נשק, שתלך ותעשה זאת

יפעת שי יוספזון:  האם צריך להרחיב את התבחינים? זאת שאלה לא פשוטה, יש לה הרבה מאוד מורכבויות שאני לא חושבת שאנחנו נפתור אותן היום פה

יפעת שי יוספזון:  אבל זה משהו שכן צריך להעלות לסדר-היום לדיון

יפעת שי יוספזון:  זה בהחלט הדבר החשוב לעשות בנוסף

שלי טל מירון: אני מאמינה שהנושא הזה הוא גם בוועדה לביטחון לאומי מדברים עליו בדיונים שם

שלי טל מירון:  זה לא פחות מהנושא של הוועדה הזאת

שרון ניר: דיברנו על זה שם

לימור סון הר-מלך: זה כן מתקשר לדיון

שלי טל מירון: זה מתקשר, אבל זה לא יידון פה בוועדה הזאת

יפעת שי יוספזון: יש לזה הרבה מורכבויות לכאן ולכאן

יפעת שי יוספזון:  בכל מקרה, אני אסיים בזה שאנחנו נצטרף כמובן לכל סיוע גם בהצעות חקיקה, בנייר עמדה, וגם פה בוועדות

יפעת שי יוספזון:  תודה רבה גברתי

יפעת שי יוספזון:  וחברות הכנסת שהצעתן את הדיון הזה

יפעת שי יוספזון:  גם רציתי שוב לומר למשפחות החטופים שליבנו אתכם

יפעת שי יוספזון:  אני מקווה כמו היום בבוקר, שנקום לעוד בקרים כאלה ששבים בנים ובנות לגבולם

יפעת שי יוספזון:  אמן

לימור סון הר-מלך: אני רוצה להביא נתון בגלל ההבנה שיש אפשרות כזאת שחס וחלילה, הדברים יכולים לקרות

לימור סון הר-מלך:  מאז פרוץ המלחמה הרבה מאוד מהנשים אצלנו הן נושאות נשקים

לימור סון הר-מלך:  אני חושבת שאם היו בסיטואציות האלה נשקים לנשים, הן יכלו בוודאי להגן על עצמן הרבה יותר

לימור סון הר-מלך:  אבל מאז פרוץ המלחמה – 258 נשים מיהודה ושומרון הוציאו רישיון לנשק, לעומת – 11 נשים בלבד שהוציאו בתקופה המקבילה

לימור סון הר-מלך:  יש בקשות מכל רחבי הארץ – אנחנו מגיעים ל-280 אלף בקשות

לימור סון הר-מלך:  אבל צריך להבין, זה סדרי גודל שאנחנו לא מכירים

שלי טל מירון: נכון

שלי טל מירון:  אנחנו באירועי בסדרי גודל שאנחנו לא מכירים בכל היבט

שלי טל מירון:  תודה רבה

רחל יעקובס: מנהלת מרכז סיוע "מגן"

רחל יעקובס:       תודה רבה

רחל יעקובס:  אני רוצה להצטרף לדברים של חברתי אורית

רחל יעקובס:  תודה רבה לחברות הכנסת שכל כמה שבועות אנחנו נפגשים פה ומדברים

רחל יעקובס:  חבל לי שאין פה חברי כנסת וזה רק נשים

רחל יעקובס:  יש לנו גם המון נפגעים, ולא רק נפגעות כמו שכולנו יודעים

רחל יעקובס:  הייתי להסיט את הדיון קצת יותר רוחבי, כמובן, שיש את כל הנפגעים והנפגעות מה-7 באוקטובר, אבל יש גם את המעגלים השניים – אני יודעת שזה לא הדיון, אבל בקצרה אגיד

רחל יעקובס:  המפונים שאנחנו עובדים שם בלי סוף, הנפגעים הוותיקים - - -     

שלי טל מירון: אנחנו  ערכנו בשבוע שעבר דיון בנושא הזה

שלי טל מירון:  זה פשוט דיון אחר

רחל יעקובס: אני רוצה להודות על ההזדמנות שעוד פעם ועוד פעם אנחנו דנים

רחל יעקובס:  זה מאוד מרגש שמדינת ישראל סוף סוף שמה את הנושאים האלה בקדמת הבמה

שלי טל מירון: חד-משמעית

שלי טל מירון:  את מוזמנת בשבוע הבא לדיון המשך של הדיון מהשבוע שעבר

רחל יעקובס: אני ודאי אהיה פה

רחל יעקובס:  אבל זה באמת הישג שכל פעם אנחנו מדברים על זה

רחל יעקובס:  אני מקווה שזה גם יתוקצב, ושמדינת ישראל תבין שמרכזי הסיוע עומדים בראש ומטפלים בזה יום יום, ושחס וחלילה לא נקצץ והתקציבים יעלו

רחל יעקובס:  תודה לחברות הכנסת שפעם אחר פעם מעלות את הנושא

רחל יעקובס:  אני מזמינה את שאר חברי הכנסת גם להגיע

רחל יעקובס:  תודה

שלי טל מירון: תודה רבה

שלי טל מירון:  אני מסכימה איתך

שלי טל מירון:  אנחנו תמיד מזמינים אותם ושמחים שהם מגיעים

שלי טל מירון:  נעבור לחברת הכנסת שרון ניר

שלי טל מירון:  בבקשה

שרון ניר: תודה רבה, גברתי, תודה למציעות

שרון ניר:  אני רוצה להגיד שמהפריזמה של הנפגעות, תהליך השיקום הוא כל כך ארוך, ולא תמיד הוא מלא, הוא תמיד יישאר עם צלקות

שרון ניר:  ולכן, לנו כחברה, אגב, כולם, יש מחוייבות

שרון ניר:  מחוייבות לתת להן גב וגיבוי על מה שהן עברו ב-7 באוקטובר

שרון ניר:  והמחוייבות הזאת באה לידי ביטוי בכל האפיקים לא רק בהיבט של תמיכה פסיכולוגית, אלא גם גורמי האכיפה

שרון ניר:  לגורמי האכיפה יש משקל מאוד משמעותי ביכולת לעשות חקירה כמו שצריך, ולעשות איזשהו סוג בריל דאון כדי לעמוד על המניעים

שרון ניר:  ברור שהיה פה טרור מיני

שרון ניר:  ברור פה שהיו פה מניעים בזויים של השפלת נשים ויהודיות

שרון ניר:  הנושא הוא ברור כשמש, זה בא גם לידי ביטוי בכתובים ובכל מיני מניפסטים שהמחבלים נשאו על גופם

שרון ניר:  תודה רבה

שרון ניר:  החכמה היא כרגע לעשות קשר, לחבר בין כל הפרטים האלה לפרט הפוגע, ולנפגע

שרון ניר:       עכשיו זה ברור שזה חלקיקים ושבבים של אירועים

שרון ניר:  יש כאלה שאפילו לא יכולות לספר את הסיפור לצערנו הרב

שרון ניר:  אבל במקומות שאנחנו יודעים גם אם זה במעלה הדרך התגלה לנו כאירוע שאפשר לעשות בו חיבורים, ומתוך כל פרטי המידע שנאספו המצולמים, ויש פרטי מידע היום שמצולמים, אנחנו חייבים לעשות איזשהו חיבור של הפאזל הזה כדי לתת את הגיבוי בסוף להחלמה של נפגעות, ולהחלמה של החברה כולה

שרון ניר:  יש לנו חובה להחלים מהאירוע הזה שזה גם כן סוג של משימה כמעט בלתי אפשרית, אבל היא מחויבת

שרון ניר:  ולכן, אנחנו חייבים לתת גיבוי לנשים

שרון ניר:  אנחנו מבינים, גברתי, שבעולם כנראה אנחנו לא נקבל גיבוי

שרון ניר:  ובעולם לקח זמן בכלל להכיר בזה כאירוע כשלעצמו

שרון ניר:  יש כאלה, לצערי הרב, שעוד מכחישים, ולכן, לנו כחברה ישראלית ולגורמי האכיפה יש משמעות רבה בהקשר הזה

שרון ניר:  תודה רבה

שלי טל מירון: תודה רבה

שלי טל מירון:  אמרת הרבה מאוד דברי טעם

שלי טל מירון:  אני רוצה להתייחס למספר דברים נקודתיים כי זה חשוב

שלי טל מירון:  קודם כל, מלבד האלימות המינית, הטרור המיני, האונס, הדברים הנוראים שקרו פה, הייתה פה גם אלימות מגדרית

שלי טל מירון:  צריך להבין שיש פה גם אלימות מינית וגם אלימות מגדרית

שלי טל מירון:  השחתה של איברים נשיים, זו אלימות בפני עצמה

שלי טל מירון:  זאת אומרת, יש פה ממש חילול של גוף האישה בדרכים רבות ונוראיות

שלי טל מירון:  היו פה דברים מזעזעים, אנחנו גם יודעים, אגב, שהאלימות המינית היא לא רק כלפי נשים, לצערנו הרב מאוד

שלי טל מירון:  אבל הרוב הוא כלפי נשים, ולכן, אנחנו שמים את הזרקור על הדבר הזה

שלי טל מירון:       אני רוצה להגיד בהקשר למה שאמרת על מה שקורה בעולם

שלי טל מירון:  לפני שבוע חזרתי מנסיעה מפולין, ובשבוע הבא אני באירופה שוב בשתי מדינות לדבר על זה

שלי טל מירון:  ואני חייבת להגיד לכן, קודם כל, כאשר פוגשים אותם, ומדברים איתם וחושפים אותם לנתונים, הם מיד, מיד עוברים לצד התומך – הם פשוט צריכים לקבל את המידע, ולא תמיד הם מקבלים את המידע

שלי טל מירון:  מעבר לזה, לצערנו, הנרטיב השקרי ומה שקורה בעולם זה גם חלק מזה שארגונים בין-לאומיים, ארגוני נשים, וארגוני זכויות אדם פשוט שתקו ולא עמדו לצדנו ברגעי האמת

שלי טל מירון:  אנחנו קוראים להם מעל כל במה להתעורר,  כי זה לא רק פה במדינת ישראל, זה יכול לקרות בכל מקום, ויכול להפוך לסוג טרור חדש לצערנו

שלי טל מירון:       	נעבור ליעל שרר מהלובי למלחמה באלימות מינית

שלי טל מירון:  היא יצאה

שלי טל מירון:  אז בבקשה מרים גברעם

מרים גברעם: אני הסגנית של יעל שרר

מרים גברעם:  אני חושבת שנאמרו פה דברים חשובים

מרים גברעם:  אחד הדברים החשובים שאנחנו צריכים עכשיו לשים לנגד עינינו – זה מה קורה עכשיו הלאה

מרים גברעם:  איזה צעדים אנחנו נוקטים מבחינה אופרטיבית לראות מה אנחנו עושים הלאה כדי למזער את הנזקים של התופעה הזאת, וכדי לסייע לנפגעים ולנפגעות, אני רוצה להזכיר שאנחנו ארגון של נפגעים ונפגעות

מרים גברעם:  יש גם נפגעים, אני רוצה להדגיש את זה

מרים גברעם:  אנחנו יודעים שיש נפגעים ונפגעות וצריכים לחשוב גם על כל המגדרים ועל כל המינים מה אנחנו עושים הלאה

שלי טל מירון: בסדר גמור

שלי טל מירון:  זה נושא שיחה אחר

שלי טל מירון:  אני רגע רוצה למקד אותנו, כי באמת, אנחנו מדברים פה על דיני נפשות, ועל דברים מאוד חשובים

שלי טל מירון:  אני פה הרבה בדיונים, צריך למקד רגע את הדיון בנושא שלשמו התכנסנו

שלי טל מירון:  כל הדברים שאתן מדברות עליהם, יטופלו על ידי הוועדה הזאת, והם מטופלים בדיונים ייעודיים, כי יש פה משהו מאוד רוחבי עם הרבה מאוד נושאים

שלי טל מירון:  אז רק להתמקד

שלי טל מירון:  בבקשה

שלי טל מירון:       בבקשה, צליל שמשי, מייסדת ארגון "החמושות"

שלי טל מירון:  בבקשה

צליל שמשי: תודה רבה, על הדיון החשוב הזה

צליל שמשי:  אמרו פה הרבה דברים חשובים

צליל שמשי:  אני קצינה במילואים בדרגת רב סרן

צליל שמשי:  אני חמושה מזה שש שנים

שלי טל מירון: אגב, איפה מתגוררת?     

צליל שמשי: חדרה

צליל שמשי:  לפני ארבע שנים הקמתי את ארגון "החמושות"

צליל שמשי:  בעצם, המטרה הייתה לתת איזשהו בית לנשים החמושות בישראל, מקום לשאול שאלות, להתייעץ

צליל שמשי:  לקבל תשובות

צליל שמשי:  להעלות חששות

צליל שמשי:  הקבוצה הזאת הפכה להיות קהילה של ממש

שלי טל מירון: כמה היא מונה הקהילה?     

צליל שמשי: אז לפני ה-7 באוקטובר, היינו 300 נשים

צליל שמשי:  היום אנחנו  1,400 מכל רחבי הארץ, והמספרים רק עולים ועולים כל הזמן

צליל שמשי:  בנוסף, חלק מהפעילות של הקבוצה הזאת, זה בעצם ארגון של אימונים סגורים לנשים בלבד, אימונים שמתעסקים בלחימה, ירי והגנה עצמית

צליל שמשי:  בסוף, מה שחשוב הוא שיבינו שיש לנו את הדרך להתמודד, את הדרך להשיב  על המעשים האלה - אחת הדרכים

צליל שמשי:  אחרי האירועים של ה-7 באוקטובר, אנחנו הבנו שנשים וילדים צריכים שתהיה להם את היכולת להגן על עצמם בקודש הקודשים שלהם, בתוך הבית שלהם

צליל שמשי:  זה כבר לא רק בשטח הציבורי

צליל שמשי:  וזה כבר לא רק ברחוב, זה בתוך הבית שלנו, זה נכנס אלינו הביתה

צליל שמשי:       היום, דברים שעולים מתוך הקבוצה שלנו זה שנשים רוצות להתאמן

צליל שמשי:  נשים רוצות לדעת איך להתמודד בסיטואציה, מה לעשות ואיך להגיב

צליל שמשי:  איך לשמור על הילד

צליל שמשי:  איך לתפקד באירוע

צליל שמשי:  בסוף היום זה הדבר העיקרי שנשים רוצות

צליל שמשי:  הבעיה העיקרית בתוך העניין הזה זה העלויות

צליל שמשי:  היום, אמון ירי של שלוש שעות עולה בין 450 שקלים ל-500 שקלים

שלי טל מירון: כל כמה זמן נדרשים לעשות אמון כזה?     

צליל שמשי: אני מדברת לא על האמונים שהם הכרח בחוק, אלא אימונים שאנחנו עושות כדי להיות מתורגלות, כדי לדעת להתמודד

צליל שמשי:  היום זה המחיר של אמון, שמתוכו העלות של התחמושת היום עומדת על בין 2

צליל שמשי: 5 ל-4 שקלים לכדור, כשלפני ה-7 באוקטובר זה עמד על שקל וחצי לכדור

צליל שמשי:  אז יש פה עלייה משמעותית שבעצם מונעת מאיתנו להמשיך להתאמן בצורה קבועה

צליל שמשי:  אני, עד לפני ה-7 באוקטובר הייתי מתאמנת פעם בחודש

צליל שמשי:  היום להיכנס לאמון ירי של שלוש שעות, זה 300 שקלים רק על תחמושת

שלי טל מירון: קודם כל זה קורה כמובן כי יש ביקוש מאוד גבוה כרגע במלחמה, ותורים מאוד ארוכים למטווחים, אני מניחה

שלי טל מירון:  אני חברה בוועדת כלכלה

שלי טל מירון:  אני חושב שזה דיון חשוב לוועדת כלכלה – אם אני מעריכה, ואני רק מעריכה, אחרי המלחמה, אני מניחה שתהיה פה תחרות גדולה ויקומו פה מטווחים נוספים, כמובן, הכול כחוק, ודרך רשויות המדינה

שלי טל מירון:  ברגע שתהיה יותר תחרות ויותר היצע, אני רוצה להאמין שהמחירים יירדו חזרה

שלי טל מירון:  אבל זה כן משהו שצריך לפקח עליו ולבדוק אותו

שלי טל מירון:  אני אבדוק את זה

שלי טל מירון:  ואולי נקיים דיון בנושא בוועדת הכלכלה

שלי טל מירון:  אפשר לדבר אחר-כך על הנושא הזה

שלי טל מירון:  בסדר

צליל שמשי: אני רק רוצה לסכם

צליל שמשי:  אנחנו מבינות את החשש מנשקים

צליל שמשי:  אבל אני מייצגת פה נשים שמבינות את המשמעות, את החשיבות שרוצות להתאמן

צליל שמשי:  שרוצות לקחת את הדבר הזה לידיים, והן מבינות שהן לא יכולות יותר, לקוות שמישהו יהיה שם ברגע הנכון להציל אותן

צליל שמשי:  אנחנו צריכות לשמור על עצמנו

צליל שמשי:  ועל המשפחה

צליל שמשי:  וגם כמובן, אנשים חמושים ברחוב, זה בסוף מה שיציל את האזרחים כאשר התרחש אירוע

שלי טל מירון: קודם כל כוחות הביטחון כמובן, צריכים להיות המגן הראשון

צליל שמשי: בדרך כלל לוקח זמן עד שכוחות ביטחון מגיעים

צליל שמשי:  שוב, תלוי איזה זה מתרחש

צליל שמשי:  טוב שיש את האפשרות

שלי טל מירון: אין ספק שאנחנו צריכים להפיק הרבה לקחים ממה שקרה לנו פה

שלי טל מירון:  אבל אני כן רוצה לציין שהיו נשים בעוטף עזה, ואני חושבת על אימא אחת ספציפית שלצערנו נרצחה, אבל באותו יום ב-7 באוקטובר, בעלה לא היה בבית, היא לקחה את הנשק שלו והוא תדרך אותו, והיא ירתה במחבל אחד

שלי טל מירון:  לאחר מכן, היא נרצחה ושני התאומים שלהם נותרו לבד, כולם מכירים את הסיפור

שלי טל מירון:  אבל גבורה נשית ואומץ לב, וחירוף נפש כדי להציל את הילדים שלה קרו ביום הזה

לימור סון הר-מלך: לא צריכים שיתדרכו אותה תוך כדי אירוע

לימור סון הר-מלך:  היא צריכה להיות מוכנה לכל תרחיש

שלי טל מירון: היא הגיבה בצורה מדהימה

לימור סון הר-מלך: תותחית

לימור סון הר-מלך:  תותחית

שלי טל מירון: אז רק היה חשוב לי לציין את הגבורה הנשית שקרתה באותה היום, ויש עוד מקרים כאלה כמובן

שלי טל מירון:  תודה רבה

שלי טל מירון:       נעבור כעת להדס מדמון, מרכזת פורום "הצופות"

שלי טל מירון:  בבקשה

הדס מדמון: שלום, אני מיישוב מגדלים, יישוב במועצה אזורית שומרון

הדס מדמון:  אני רוצה לציין שהדיון הזה נערך בתזמון מצמרר עם יום השנה החמישי לאונס ולרצח האכזרי אורי אנסבכר, אתמול הייתה האזכרה, יום השני החמישי, ואני רוצה להקדיש את הדברים לזכרה

הדס מדמון:   תודה רבה על הדיון החשוב שהעליתם ומתקיים פה

הדס מדמון:  כולנו מסכימים על האכזריות ועל הנוראות שקרו ב-7 לאוקטובר, אבל אני רוצה לקחת את הדברים קדימה

הדס מדמון:  הפורום שלנו קם לאחר ה-7 באוקטובר, שהבנו, אנחנו פורום המגויסים דורשות ביטחון בבית

הדס מדמון:  הבנו שאנחנו צריכים לקחת את הביטחון בידיים שלנו בכל הרבדים

הדס מדמון:  אני אחרי ה-7 באוקטובר, הבנתי, שאם אני לא אקום ואשמור על הילדים שלי, אף אחד לא יקום ויעשה את זה בשבילי

הדס מדמון:  וזה מה שמניע אותי בוקר, בוקר

הדס מדמון:  עזבתי עבודה, ונכנסנו לזה כמה נשים במלוא הכוח בהתנדבות, כי אנחנו הרגשנו שאנחנו לא מוכנות ולא מבינים את העוצמה של הדברים

הדס מדמון:  אנחנו ה-7 באוקטובר כשראינו מה יכול לקרות הבנו כמה אנחנו צריכות לשמור על עצמנו

הדס מדמון:       בהתייחס לעובדה של הטרור הלאומני המיני הוא נשק נוראי, לא קונבנציונלי, לא אנושי מול נשים, והוא צריך אכיפה והרתעה בהתאם

הדס מדמון:  יש פה הרבה נשים מארגוני נשים שדואגות לנשים שנפגעו מינית

הדס מדמון:  לא צריך להכביר במילים כמה הכרה בפגיעה היא קריטית גם להחלמה של אותה אישה, וכמה הכרה בזה שיש פה פגיעה שהיא גם טרור מיני לאומני, ולא רק טרור מיני, היא קריטית גם כן לשיקום ולהבראה של הנפש שלה

הדס מדמון:       דבר שני, אני צריכה להביא את המבט שלנו כנשים מיהודה ושומרון

הדס מדמון:  אנחנו סובלות שנים מהנושא הזה, והדבר הזה לא דובר

הדס מדמון:  סבל הוא לא צריך להיות רק פגיעה נוראית בגוף, הוא גם פגיעה בנפש

הדס מדמון:  אני לא יודעת מי מכיר את האוטובוס שמגיעים ממרכז הארץ לאריאל, אמא שלי נוסעת בהם, הבת שלי נוסעת בהם, והאוטובוסים מלאים באוכלוסייה שאינה אוהדת – בלשון המעטה

הדס מדמון:  ואנחנו זוכות גם באוטובוסים האלה, וגם בכביש שאני נוהגת, זוכות למבטי זימה, לתנועות מגונות, לחיוכים שאינם משתמעים לשתי פנים, ואני אגיד לכם בעצב רב מה ב-7 באוקטובר נפל האסימון על עצמי, שעד אז האשמתי את עצמי

הדס מדמון:  אמרתי, את גרה במקום כזה, אז מגיע לך שתחטפי כאלה מבטים

הדס מדמון:  פתאום כאשר זה קרה ב-7 באוקטובר בעוטף, הבנתי שאני לא מוכנה יותר לקבל מבטים כאלה

הדס מדמון:  אני לא מוכנה שהבת שלי תקבל מבטים כאלה

לימור סון הר-מלך: בנות גם במרכז הארץ מקבלות מבטים כאלה, זה לא משהו - - -      

הדס מדמון: את מכירה את האוטובוסים, הם מלאים בפועלים פלסטינים

הדס מדמון:  לשם המחשה

הדס מדמון:  הבת שלי בת 18, עושה שנת שרות בעיר שדרות, עכשיו היא עם המפונים של שדרות

הדס מדמון:  בשמחת תורה היא הייתה בדירת שרות שלה, עם המון בנות באותו בניין

הדס מדמון:  היה להם נוח'בות מתחת לבניין

הדס מדמון:  אני הייתי איתה לפני שבועיים בדירה לפנות דברים, שמאז היא לא הגיעה, אני עוד הגעתי וראיתי את הספות דחוסות ליד הדלת כדי להגן על עצמן, כי שכנה עלתה ואמרה להן מסתובבים מחבלים למטה, אל תפתחו לאף אחד

הדס מדמון:  אתן יכולות לבד לדמיין איזה 36 שעות נוראיות עברנו עד שהיא הגיעה הביתה

הדס מדמון:  אבל מה שאני מרגישה ששם היא הייתה מוגנת, אבל כשהיא חוזרת הביתה, היא לא מוגנת ביהודה ושומרון, כי הדם שלה הוא מותר

שלי טל מירון: אני לא חושבת שאנחנו צריכים להיכנס לוויכוח הזה כרגע

שלי טל מירון:  אני מבינה ואני מכירה את התופעה

הדס מדמון: אני אומרת שאנחנו שנים מוטרדות בכל מיני צורות וההטרדה לא מוכרת

שלי טל מירון: הדס, הקשבנו לך בבירור, אני מכירה את התופעה, זה דיון בפני עצמו שצריך לקיים אותו ולחשוב מה עושים איתו

לימור סון הר-מלך: דרך אגב, זו אחת שחוקקנו את החוק של החמרת ענישה על פגיעות מין הרקע הלאומני, כי אנחנו מכירות את התופעה הזאת, ואנחנו יודעים איך היא קורית, ואנחנו יודעים שהיא קורית, ואנחנו מכירים את כל הניואנסים שלה

הדס מדמון: אנחנו מדברות היום בשם נשות יו"ש, בשם השכנות שלנו, הבנות שלנו

הדס מדמון:  אני מבקשת מכולכן אחווה נשית להבין את המצוקה שאנחנו נמצאים

שלי טל מירון: אף אישה לא צריכה לעבור את זה בשום מקום, לא באיו"ש, לא בתל אביב, לא בקריית שמונה ולא באילת

הדס מדמון: אני מבקשת את האחווה הנשית שקיימת פה ועלתה פה, שנשלב ידיים למען מטרה משותפת לביטחון נשי שזה לא משנה אם זה קורה - - -      

שלי טל מירון: אין ספק

שלי טל מירון:  הדס, המטרה שהנשים שלנו יהיו מוגנות, היא מטרה של כולנו

הדס מדמון: אני חושבת שעכשיו כולנו צריכים להיות עם הפנים קדימה איך לייצר הרתעה כזו שזה לא השתלם להם כמו שמורין אמרה

שלי טל מירון: חברת הכנסת לימור סון הר המלך, יזמה חוק יחד עם חברות כנסת אחרות, הן עוסקות בזה, וכמובן, יהיה גם מנגנון של אכיפה של הדבר הזה, ברגע שהחוק התקדם מה שנקרא

שלי טל מירון:  תודה רבה

שלי טל מירון:       האם יש כאן מישהו שלא דיבר וחשוב לו לדבר

שלי טל מירון:  בבקשה, שי גליק, מנכ"ל "מוסרי"

שלי טל מירון:  בבקשה

שי גליק: כל מי שמכיר את התחום של פגיעות מיניות, יודע שאחד הדברים של טריגר של פגיעה מינית יכולה לגרום לאסון מאוד קשה

שי גליק:  בחודש הקרוב, אמור לעלות בתאגיד השידור הציבורי סרט שמאשים את חיילי צה"ל באונס נשים פלסטיניות ורציחתן לאחר מכן, בשורה של מקרי אונס מאוד חמורים, על סמך עדויות מפוקפקות, שקריות וכמובן, עלילות דם, על סמך אפס עדויות, על סמך אפס אמינות

שי גליק:  הסרט הזה היה אמור לעלות לפני המלחמה, וזה נדחה קצת, וזה אמור לעלות ממש בחודש הקרוב

שי גליק:  הסרט כולו שיקרי

שי גליק:  כולו עלילות דם, הוא לא מבוסס על שום עדויות, ושום מסמכים

שי גליק:  אני ראיתי את הסרט באופן אישי, הוא כבר מוכן, רק עוד לא עלה

שי גליק:  הסרט הזה ברגע שיעלה – קודם כל יפגע בנפגעי מין ובבני משפחותיהם

שי גליק:  אבל הוא יפגע בזכות של מדינת ישראל ברחבי העולם לדבר על הפגיעות המיניות, לדבר על מה שעברנו, והוא ייתן נוק אאוט להסברה של מדינת ישראל, כי זה סרט של התאגיד

שי גליק:  התאגיד הוא גוף ממלכתי של מדינת ישראל

שי גליק:  הסרט הזה בעצם אומר שמדינת ישראל קובעת שהיא עצמה עשתה את פשעי המלאכה כשאנחנו מדברים על החמאס

שלי טל מירון: אני לא מספיק מכירה ויודעת שום דבר לגבי הסרט הזה, ולכן, אני ממש לא אגיב על משהו שאני לא יודעת עליו כלום

שלי טל מירון:  אני כן אשמח לברר אחר וכך ולהבין על מה מדובר, וגם להזכיר שבסוף לערוצי התקשורת במדינה דמוקרטית, יש גם חופש ביטוי

שלי טל מירון:  לא יודעת מה יש בסרט הזה, לא מצדיקה שום דבר, שלא תהיה פה שום מחשבה כזאת

שלי טל מירון:   אני לא מכירה את הנושא

שלי טל מירון:  אני לא רוצה שנכפיש מישהו מבלי שיש לו יכולת להגיב, או שאני יודעת בכלל על מה מדובר

שלי טל מירון:  בואו נתקדם, כי זה לא נושא הדיון

אודליה קדמי: שמי אודליה קדמי, מהסרט ארגון "מתחמשות"

אודליה קדמי:  אני אימא לארבעה

אודליה קדמי:  אני חוזרת על התודות

אודליה קדמי:  אני חושבת שזה דיון חשוב מאוד, וטוב שהוא נערך דווקא כאן, ולא בוועדה לביטחון לאומי, או וועדת חוץ וביטחון

אודליה קדמי:  אני חושבת שלפני שחוזרים לדבר בשגרה על עניינים נשיים, פערי שכר, שוויון, וכדומה, החובה שלנו היא להבטיח את הזכות האלמנטרית, זכותה של אישה להגן על חייה

שלי טל מירון: אגב, של כל אזרח במדינה

שלי טל מירון:  ראינו חד-משמעית

אודליה קדמי: בהחלט

אודליה קדמי:  אני בטוחה שאין אחת באולם הזה שלא דמיינה בראשה לפחות פעם אחת את הסיטואציה המבעיתה של אם שנאלצת לגונן על ילדיה בממ"ד, כשבחוץ משתולל השטן

אודליה קדמי:  אמהות שהאמינו – הינה, תיכף באים להציל אותנו וזה לא קרה

אודליה קדמי:  חיכו לבן זוג, לצבא, למשטרה, לאלוקים, לצערנו, אנחנו יודעים שעד שהגיעו ברוב המקרים זה כבר היה מאוחר מדי

אודליה קדמי:  אנחנו גם יודעים להגיד בוודאות - - -      

מירית בן מיור: סליחה שאני מפריעה, אבל אני מזכירה מטעם המשטרה שכוחות משטרה היו שם, ולא רק שהיו שם, חירפו את נפשם כל כך הרבה שוטרים ושוטרות, נלחמו שם, ובלמו את המשך ההגעה של המחבלים לכל מקום

מירית בן מיור:  נאמר משטרה, חיכו למשטרה, רק רציתי לוודא

לימור סון הר-מלך: איפה שהיא הייתה צריכה להיות היא הייתה

לימור סון הר-מלך:  והייתה גם במקומות שבמקרה לא הייתה צריכה להיות, אבל היא הגיעה

שלי טל מירון: אין ספק בכלל, ואף אחד לא מערער כמובן

אודליה קדמי: כולנו מלאי תודה והערכה, שלא השתמע חלילה אחרת

אודליה קדמי:  אנחנו כן יודעים היום שבתים שבהם היה אזרח חמוש, הצליחו ברוב המקרים להדוף את המחבלים

אודליה קדמי:  המחבלים התקדמו לבתים אחרים, והמשמעות הייתה הצלת חיים

אודליה קדמי:  הצלה של משפחה

אודליה קדמי:  אז נכון, אקדח אחד אולי לא ישנה, אבל היו 50 בתים עם 50 כדורים - ומה זה היה עושה ביישוב, יש לזה משמעות גדולה

אודליה קדמי:  אנחנו הנשים, פשוט לא יכולות להרשות לעצמנו יותר לחכות שמישהו יציל אותנו

אודליה קדמי:  אנחנו זקוקות לאמצעי הגנה, לנשק להגנה עצמית, לכל הפחות שיאפשרו לבני הזוג שלנו להגן עלינו

שלי טל מירון: כמובן כל אישה תחליט מה היא רוצה

שלי טל מירון:  מי שרוצה שיהיה לה נשק, זה משהו אחד

אודליה קדמי: אני קוראת לחברי ועדה נכבדה זו, לכלל חברות הכנסת, ולשרה לקידום מעמד האישה

אודליה קדמי:  קדמו פעולות אופרטיביות לשיקום ביטחונן האישי של נשות ישראל

אודליה קדמי:  עזרו לנו להגן על בנותינו

אודליה קדמי:  סייעו למעט הנשים שכבר זכאיות לרישיון נשק להגנה עצמית לקבל אותו תוך זמן סביר

אודליה קדמי:  היום העיכובים הם למעלה מארבעה חודשים

שלי טל מירון: זה לכולם - גברים ונשים כאחד

אודליה קדמי: לנשים יש נדבך של מסוכנות שאי אפשר להתעלם ממנו ביום יום ובשגרה

אודליה קדמי:  עזרו לפעול להרחבת מעגל הזכאיות לנשק להגנה עצמית, כך שיותר נשים יוכלו להגן על גופן ועל משפחתן, ואל תשכחו לרגע מה עשו לבנותינו ב-7 באוקטובר

אודליה קדמי:  דבר אחרון

אודליה קדמי:  התשובה הציונית ההולמת לשתיקה של העולם, ושתיקתו של האו"ם נוכח הטרור המיני לאומני ב-7 באוקטובר, היא ההתחייבות שלנו שלעולם לא תלך יותר בת ישראל כצאן לטבח

שלי טל מירון: תודה

שלי טל מירון:  זה לא עניין של עמדה אישית

שלי טל מירון:  זה לא שההתחמשות עכשיו זה הפתרון לכול, וכל אישה צריכה ללכת עכשיו חמושה

שלי טל מירון:  יש במדינת ישראל רשויות חוק - קודם כל, הצבא והמשטרה שלנו להגן על אזרחי ישראל, הם הקו הראשון כמובן שהיו לנו מקרים שלא, ואני מבינה, אבל זה לא שאנחנו קוראים עכשיו לכל בנות ישראל באשר הן להתחמש

שלי טל מירון:  יש נשים שזה מתאים להן, ולפי החוק, אם הן רוצות, זה משהו אחד

לימור סון הר-מלך: צריכים לאפשר להן להתחמש אם הן רוצות שתהיה להן האפשרות ושהן יהיו תיעדוף ראשוני

אודליה קדמי: כל יום פונות אליי מאות נשים

אודליה קדמי:  בסדר גמור

שלי טל מירון: אני מבינה לחלוטין

שלי טל מירון:  הכול בסדר, נתנו לך את רשות הדיבור, אני מכבדת גם את מה שאמרת, וגם את דעתך

שלי טל מירון:  ואני רוצה להגיד שמנגד, גם להתחמשות ולדבר הזה, יש משמעויות נוספות שצריך לקחת אותם בחשבון

מורן זר קצנשטיין: אני רגע רוצה להזכיר

מורן זר קצנשטיין:  הדיון הזה היה כדי לדון באירוע ה-7 באוקטובר, ומה אנחנו עושות כדי לטפל בנפגעות, ובנפגעות המשניות

מורן זר קצנשטיין:  אתן הפכתן את זה לדיון במעמד צד אחד לנושא הנשקים, זה לא הדיון

מורן זר קצנשטיין:  אין פה נציגות של קואליציית האקדח על השולחן במטווח

מורן זר קצנשטיין:  אני מציעה משהו אחר

מורן זר קצנשטיין:  יש נציגות שמתנגדות לדברים האלה, ויש להן נימוקים מאוד ברורים ועובדות

מורן זר קצנשטיין:  למה? כי זה לא הדיון הזה

מורן זר קצנשטיין:  נשמח שאנחנו נקיים את הדיון הזה יחד איתן, אבל זה לא האירוע, זה לא הדיון פה

מורן זר קצנשטיין:  בוא נזמין את הנשים הרלבנטיות ונשמע אותן

שלי טל מירון: בואו, נעצור רגע בבקשה את הוויכוח

שלי טל מירון:  זה בסדר גמור שיש דעות שונות

שלי טל מירון:  יש השלכות לדבר

שלי טל מירון:  יש נושא של אלימות במשפחה שכרוך גם בנושא הנשקים, יש פה הרבה השלכות, צריך לדון בזה לעומק וברצינות עם הגורמים הרלבנטיים

שלי טל מירון:  הדיון הזה הוא לא הדיון הזה

שלי טל מירון:  אנחנו בדיון אחר, ואין פה את הגורמים הרלבנטיים שיכולים לתת מענה לחלק מהדברים שעולים פה

שלי טל מירון:  ולכן אמרתי עוד קודם, שבוועדה לביטחון לאומי ששם עוסקים בנושא הזה, יש את גורמי המקצוע, נציגי המשרדים, ומשטרת ישראל שעוסקים בנושא הזה, והם צריכים להיות חלק מדיון כזה

שלי טל מירון:  אז אפשרתי, והכול בסדר, ויש ריבוי דעות, אבל אנחנו מתמקדים רגע בנושא הדיון

שלי טל מירון:  אז תודה רבה על זה

לימור סון הר-מלך: דרך אגב, גם שרן, וגם אני, כן רצינו שיהיה התייחסות על האפשרות בעצם לאפשר לנשים את היכולת להגן על עצמן

לימור סון הר-מלך:  כן

לימור סון הר-מלך:  גם זה היה  חלק מהדרישה של הבקשה שלנו

לימור סון הר-מלך:  אנחנו מציעות החוק, וזה גם היה - - -      

שלי טל מירון: בסדר

שלי טל מירון:  אפשר לעשות עוד דיון נוסף, זה לא סותר אחד את השני, ולדבר על זה לעומק

לימור סון הר-מלך: בסדר, אשמח לדיון נוסף, כי אני לא קיבלתי תשובות ביחס לחוק שלי איך הוא חל - - -       

שלי טל מירון: בסדר, את מקבלת

שלי טל מירון:  נרשום לנו פה בסיכום של הוועדה שיש נושאים שעדיין לא נגשנו אליהם, ואנחנו צריכים לדון בהם בדיון נוסף

שלי טל מירון:  זה בסדר גמור

לילך וגנר: בנוגע לחוק, אני מזכירה שיש לנו חובת דיווח לפי החוק בחודש מרץ, הוועדה לביטחון לאומי, ואנחנו נערכים לדיווח, ואנחנו נדווח, ואני מניחה גם שהוועדה תקיים דיון בנושא הזה, ואז, אנחנו נוכל יותר אולי להרחיב בהקשרים האלה

שלי טל מירון: האם אתם עושים את ההתאמה ביחס למה שקרה פה מה-7 באוקטובר, או שזה כללי יותר?     

לילך וגנר: הדיווח לפי החוק של שר המשפטים זה על מספר כתבי אישום שהוגשו בתיקים של עבירת מין, או עבירת הטרדה מינית, ואם יש גזענות או עויינות כלפי ציבור

שלי טל מירון: אז צריך אולי באמת להתייחס לנושא של ה-7 באוקטובר, כי זה משנה את כל האירוע

לימור סון הר-מלך: אלו היו השאלות

לילך וגנר: אני רק אומר שאני לא מניחה שנגיע לדיון במרץ ויוגשו כתבי אישום

לילך וגנר:  הערכה שלי, יכול להיות שאני אטעה כמובן, במרץ לא יוגשו עדיין כתבי אישום לגבי ה-7 באוקטובר

לילך וגנר:  כמובן, אם יהיו איזשהם כתבי אישום אנחנו נדווח עליהם

לילך וגנר:        רק רוצה להגיד כמה דברים לגבי החוק, כי כל פעם זה עולה כאן

לילך וגנר:  כמו שאני הסברתי בדיונים שהיו על החוק, התיקון שנוגע לסיבה מחמירה לגבי הטרדה מינית הוא חידוש מאוד גדול שיזמו חברות הכנסת יוליה מלינובסקי, וחברת הכנסת לימור סון הר מלך שכאן, הוא באמת החמרת ענישה שקודם העבירות של הטרדה מינית לא הייתה מסיבה מחמירה של מניע של גזענות או עויינות כלפי ציבור

לילך וגנר:  וכפי שחברת הכנסת מירב בן ארי, שניהלה את הישיבה קודם ציינה, זה באמת נוגע לכלל הקבוצות שנכללות בסעיף 144ו לחוק העונשין

לילך וגנר:  לגבי הסיפור של עבירת מין שהיא מעשה טרור, אנחנו הבהרנו את זה גם בדיונים, שכל עבירה שהיא לא עבירת חטא, עבירות פשע ועוון שמתקיים לגביה המבחנים של מעשי טרור, יש כפל עונש ועד 25 שנה

לילך וגנר:  מה שעשו חברות הכנסת – הן חידדו את הנושא הזה בחוק המאבק בטרור

לילך וגנר:  אבל קודם לכן

לילך וגנר:  ולכן, גם אירועים שלא השתמע שאירועים שקדמו לחקיקת החוק, נניח הייתה מבוצעת עבירת מין לפני חקיקת החוק, שעונה להגדרה של מעשי טרור, עדיין חל לגביה כפל העונש, הבהרנו את זה

לילך וגנר:  זה נכון שהחוק חידד בנוסח של הסעיף של הנסיבה המחמירה שעבירות המין הן בכלל העבירות האלה שהענישה בגינן תוחמר

לילך וגנר:  ולכן, בוודאי שהנושא הזה הוא נושא חשוב, ומאפשר בעצם ביטוי בעונש להיות עבירה כלשהי בנסיבות של מעשי טרור

לילך וגנר:      אני רוצה להגיד משהו לגבי אירועי ה-7 באוקטובר

לילך וגנר:  אני באמת חושבת שהמבחן הוא בסופו של דבר, לא יהיה המבחן של הגשת כתבי האישום הקונקרטיים שהוגשו נגד המחבלים שנתפסו

לילך וגנר:  אני חושבת שלא טוב שאנחנו נציג את תמונת המצב הזאת כאינדיקציה לעבירות שקרו או לא קרו, כי באופן כללי יכולים להיות הבדלים מאוד גדולים בין דברים שקרו במציאות לבין היכולת - - -      

לימור סון הר-מלך: להגיש כתב אישום, לצערנו הרב

לילך וגנר: ולכן, אנחנו צריכים לזכור שזה לא יהיה המבחנים שלנו

לילך וגנר:  זאת אומרת, אנחנו כמדינת ישראל צריכים לזכור את הדבר הזה גם בדיונים כאן, ושזה לא בסופו של דבר אם יוגש או לא יוגש

לילך וגנר:  כמובן, החקירה היא בעיצומה, ובסופה נראה מה יהיה

לילך וגנר:  זה לא אינדיקציה האם קרו אירועים איומים של עבירות מין ב-7 באוקטובר

לילך וגנר:  היה לי חשוב להדגיש את הנקודה הזאת

שלי טל מירון: תודה רבה

שלי טל מירון:  קודם כל, אני רוצה להגיד תודה רבה לכל משתתפי הדיון

שלי טל מירון:  תודה לחברות הכנסת שיזמו את הדיון הזה

שלי טל מירון:  לא הייתי בתחילת הדיון, ואני לא יכולה שלא להגיד את זה בכל ועדה, שהיום זה היום ה-129 למלחמה

שלי טל מירון:  לשמחתנו הגדולה מאוד חזרנו אלינו הלילה שני חטופים

שלי טל מירון:  באמת, נקודת אור וקצת חמצן שנכנס לגוף

שלי טל מירון:  באותה נשימה נפלו לנו שני חיילים גיבורים, אהובים, ויש לנו עדיין 134 אנשים שנמצאים בשבי החמאס, ואנחנו רוצים אותם הביתה ומהר בשלום

שלי טל מירון:       הוועדה הייתה סוערת וכבדה, והלכה להרבה מאוד כיוונים, כי הנושא הוא קשה וטעון ויש לו המון אספקטים שצריך לגעת בהם

שלי טל מירון:  יש יש פה עבודה שצריכה להיעשות – גם ההגנה העצמית, וגם עבירות המין שנעשו ב-7 באוקטובר, וההגנה העתידית, ונושא החימוש, כל כך הרבה נושאים חשובים עלו פה

שלי טל מירון:  אני חושבת שהדיון הזה הוא רק איזשהו סיפתח

שלי טל מירון:  אנחנו צריכים מה שנקרא לייצר תוכנית עבודה רצינית ואמיתית למה אנחנו עושים בתחומים שעלו פה

שלי טל מירון:       אני כמובן אדבר עם יושבת-ראש הוועדה פנינה תמנו, ואעדכן אותה

שלי טל מירון:  היא בוודאי תקבל ממנהלת הוועדה ואת הפרוטוקול

שלי טל מירון:  אבל אני אעשה איתה שיחה, ואנחנו נחשוב מה נכון לנו מהשלב הזה והלאה

שלי טל מירון:  אין ספק שתפקידה של הוועדה הזאת לפקח על הרשויות ועל מה שהן עושות, קודם כל, בהיבט של נושא הדיון שלשמו באנו לכאן, לוודא באמת שהנושא נחקר כפי שהוא צריך להיחקר, גם אם זה אומר, אגב, שצריך לקיים פה דיונים חסויים כדי לדון בדברים שאי-אפשר לחשוף אותם בפני הציבור, כדי לוודא שהדברים נעשים כמו שצריך

שלי טל מירון:  אנחנו נדבר על זה עם יושבת-ראש הוועדה, ונחליט מהם הדיונים הבאים שנכון לקיים

שלי טל מירון:  לדעתי, צריך למקד כל נושא בנפרד, כי יש דברים שמתאימים לוועדה הזאת, ויש דברים שמתאימים לוועדות אחרות, ואולי אפילו בין ועדות, זאת אומרת, לעשות שיתוף פעולה בין הוועדה לביטחון לאומי, לוועדה לקידום מעמד האישה כמו שהרבה פעמים אנחנו עושים דיונים בין כמה ועדות ביחד כדי לטפל בדברים

שלי טל מירון:       אני רוצה להודות לכן על מה שאמרתן

שלי טל מירון:  לקחנו לתשומת ליבנו

שלי טל מירון:  אנחנו נתייחס אליהם ונטפל בהם

שלי טל מירון:  דלתנו תמיד פתוחה להמשיך לדון

שלי טל מירון:  אז תודה רבה

שלי טל מירון:  מי שרוצה לבוא לדיון המשך בשבוע הבא – מוזמנת כמובן

שלי טל מירון:  תודה רבה לכן

שלי טל מירון:  הישיבה נעולה